Кабр саволи – Дарё уз Янгиликлар\nГлавная / Маданият / Кабр саволи\n30.12.2017\tМаданият Comments Off on Кабр саволи 2,748 Показы\nВафот этган одамнинг кабрда фаришталар томонидан сурокка тутилишига жазм ила эътикод килиш хар бир мусулмон учун вожибдир. Бунга далиллар жуда хам куп.\nУсмон розияллоху анхудан ривоят килинади:\n«Пайгамбар соллаллоху алайхи васаллам качон маййитнинг дафнидан фориг булсалар, унинг (кабри) устида туриб: «Биродарингиз учун истигфор айтинг. Унга сабот суранг. Чунки хозир у суралади», дер эдилар».\nАбу Довуд ва ал-Баззор ривоят килган. Ал-Хоким, сахих, деган.\nДемак, улганнинг кабрда саволга тутилиши хак экан ва тирик мусулмонлар улганлари хакига дуо килишлари керак экан. Янги кумилган одамга сурок-савол вактида сабот сураб, дуо килмок лозим экан.\nБаро розияллоху анхудан ривоят килинади:\n«Пайгамбар соллаллоху алайхи васаллам: «Качон мумин кабрида утказилса, унга келинади. Сунгра ашхаду аллаа илаха иллаллоху ва анна Мухаммадан Расулуллохи, деб шаходат келтиради. Ана уша, Аллохнинг: «Аллох иймон келтирганларни хаёти дунёда ва охиратда субутли суз ила собит килади», деганидир», – дедилар».\nБу хадисдаги «Качон мумин кабрида утказилса», дейилгани унинг дафни ва устига тупрок тортилганидан кейин булади. Уни кабрида утказиб, сурок-савол килиш бошланади.\n«Унга келинади», яъни унинг олдига сурок-савол килгани келинади. Бу ишни бажаргани иккита корамтир кук рангдаги фаришта келади. Уларнинг исмлари Мункар ва Накийр булади. Уларнинг яратилиши фариштага хам, одамга хам ухшамайди.\nМумин-мусулмон кишининг иймони ва амали солихи туфайли уни икки фаришта сурокка тутганда Аллох таоло унга ёрдам бериб, субутли суз билан собит килади. У калимаи шаходатни айтишга муяссар булади. Бу хакда Аллох таоло Куръони Каримда хам хабар берган экан. Аллох таоло хаммамизни ана шундок саботли калима эгаси булган бандаларидан килсин.\n«Пайгамбар соллаллоху алайхи васаллам: «Албатта, банда качон кабрига куйилса-ю, ундан сохиблари кайтиб кетса, у уларнинг ковушлари такиллаганини эшитиб турганида олдига икки фаришта келиб, уни утказишади ва: «Бу одам – Мухаммад соллаллоху алайхи васаллам хакида – нима дер эдинг?» – дейишади.\nМумин булса: «Шаходат бераманки, У Аллохнинг бандаси ва Расулидир», – дейди.\n«Дузахдаги урнингга назар сол, батахкик, Аллох сенга уни жаннатдаги уринга алмаштириб берди», – дейилади унга. У икковини хам куради. Аммо кофир ёки мунофикка эса: «Бу одам хакида нима дер эдинг?»–дейилади.\n«Билмадим, одамлар айтадиган нарсани айтар эдим», – дейди.\nБас Унга: «Билмадинг хам, (билганларга) эргашмадинг хам» – дейилади ва темирдан булган гурзи билан бир уриладики, унда шундок хам кичкирадики, инсу жиндан бошка хамма эшитади», – дедилар».\nУшбу хадисда Ахли сунна вал жамоа акидаси буйича Куръон ва Суннат билан собит булган акидавий масала, кабр саволи ва азоби хак экани ва унинг кай йусинда булиши хакида суз бормокда.\nБу хадисни диккат билан урганишимиз ва ундаги хар бир масалани акида маъносида сингдириб олишимиз ва хар лахзада ундаги холатни эслаб туришимиз керак.\nХудди ушбу биз урганаётган хадиси шарифда айнан кабрда нималар кечиши хакида суз бормокда.\nКелинг, бир-бир урганиб чикайлик:\nКабрдаги янги кумилган киши узини кумиб кетаётган кишиларнинг оёк товушларини эшитиши. Бу хакикат хозирги замон илми оркали хам тасдикланади.\nКабрнинг саволи кумиб кайтаётган кишилар кабрдан узоклашмай турибок бошланиши.\nКабр саволи икки фаришта томонидан олиб борилиши.\nКабрдаги кишини утказиб олиб, сурок килиниши.\nБериладиган саволлардан бири Пайгамбар Мухаммад Мустафо соллаллоху алайхи васаллам хакида булиши.\nБу дунёда мумин-мусулмон булиб, иймони ва амали жойида булган киши кабр саволи вактида хушёр булиб, Пайгамбаримиз соллаллоху алайхи васаллам хакларидаги саволга дадил ва аник жавоб бериши.\nМумин-мусулмон кишининг дадил ва аник жавобидан кейин халиги икки фаришта унга агар мумин-мусулмон булмаганида дузахдаги жойи кайси булишини курсатиши. Сунгра мумин-мусулмонлиги туфайли унга жаннатдан бериладиган жойни курсатишлари. Аллох барчамизни ана ушандок бахтли кишилардан килсин.\nКофир ва мунофиклардан хам Пайгамбаримиз соллаллоху алайхи васаллам хакларида сурок килиниши. У дунёда бу одам хакида нима дер эдинг?– деб суралиши.\nКофир, билмасам, деб жавоб бериши. Тилида, мусулмонман, деб юрган одам эса одамлар нима деса, ушани айтар эдим, дейиши. Демак, Мухаммад соллаллоху алайхи васаллам хакида одамлар нима деса, ушани айтиб юриш кифоя килмас экан. Кишининг калбида у Зот соллаллоху алайхи васаллам хакларида мустахкам эътикод булиши, Зоти шарифларини аник билиши керак экан.\nКофир ва мунофикка саволга жавоб бера олмаганидан кейин, каттик суз айтилиб, бошига темир гурзи билан уриб азоб бериш бошланиши. Азоби кабр, дегани шу булади. Кабр азобининг баёнотлари келгуси хадисларда хам келади.\nКабрида темир гурзидан калтак еган кофир ва мунофикнинг дод-войини одамлар ва жинлардан бошка хамма мавжудот эшитиши.\nУшбу нарсаларга тулик иймон келтириш ва хаётда хали имкон борида кабрга кирганда яхши холда булишга лойик ишларни килишга утиш керак.\nАсмаа розияллоху анходан ривоят килинади:\n«Пайгамбар соллаллоху алайхи васаллам Аллохга хамду сано айтганларидан сунг: «Албатта, мен узимга курсатилмаган хар бир нарсани ушбу маконимда курдим. Хатто, жаннат ва дузахни хам. Менга сизлар, албатта, кабрларингизда Масийхи Дажжолнинг фитнасичалик ёки шунга якин фитнага учрашларинг вахий килинди.\n«Бу одам хакида кандок илминг бор?» – дейилади.\nМумин ёки аник ишонган одам: «У Аллохнинг Расули Мухаммаддир. Бизга очик-ойдин баёнотлар ва хидоят ила келди. Биз унинг (чакиригига) жавоб бердик ва унга эргашдик. У Мухаммаддир», – деб уч марта айтади.\nШунда унга:«Солих холингда ухлайвер. Биз сенинг унга каттик ишонишингни билар эдик», – дейилади.\nАммо мунофик ёки шубхали киши эса: «Билмайман. Одамлар бир нарса деганини эшитувдим. Ушани айтганман», дейди», – дедилар.\nИкки шайх ва Насаий ривоят килган.\nПайгамбаримиз соллаллоху алайхи васаллам ушбу хадисда келган гапларини Кусуф намозидан кейин килган хутбаларида айтганлар.\nКусуф намозига оид хадиси шарифларни урганганимизда Пайгамбаримиз соллаллоху алайхи васалламга уша намозни бир укишларида куп нарсалар кашф килинганлиги ва улардан баъзи намуналар хам айтиб утилган эди.\nБу хадиси шарифда эса уша кашф килинган нарсалардан кабр саволига тегишли булаги келтирилмокда.\nКабрнинг фитнаси Дажжолнинг фитнаси ёки унга якин бир фитна эканлиги. Бундан унга зинхор эътиборсизлик билан караб булмаслиги келиб чикади.\nМумин, аник ишонган одамнинг: «У Аллохнинг Расули Мухаммаддир. Бизга очик-ойдин баёнотлар ва хидоят ила келди. Биз унинг чакиригига жавоб бердик ва унга эргашдик», деб жавоб бериши хам эътиборга лойик холатдир.\nДемак, огизда, Мухаммад Аллохнинг Расули, деган билан кифояланиб булмас экан. У киши Аллох томонидан нималар келтирганини яхши билиш хам керак экан. У киши чакирган нарсага, лаббай деб жавоб бериш ва у Зот соллаллоху алайхи васалламга эргашиш хам керак экан. Бу эса Ислом динига тулик эътикод ва амал килиш билан булади.\nФаришталарнинг мумин одамга унинг дадил ва ишончли жавобидан кейин солих холингда ухлайвер. Биз сенинг унга каттик ишонишингни билар эдик, дейишларидан иккита хулоса чикади:\nБиринчиси: Кабр саволидан кейин маййит киёмат коим булгунча ухлаб туради.\nИккинчиси: Кабрдаги сурок бир нарсани билиш учун эмас, билиб булинган нарсани банданинг узига икрор килдириш учун булади.\nМунофик, динга ишончи собит ва мустахкам булмаган одамнинг кабр сурогига: «Билмайман. Одамлар бир нарса деганини эшитувдим. Ушани айтганман», деб жавоб беришида, хаётда Пайгамбаримиз соллаллоху алайхи васаллам ва Ислом хакидаги одамлардан эшитган гапини тилидагина айтиб узини мусулмон санаб юрганларнинг хаммаси мунофик ва шубха эгаси эканликлари англашилади. Аллох шуларга ухшашдан Узи сакласин.\n«Пайгамбар соллаллоху алайхи васаллам: «Качон бирингиз улса, эртаю кеч унга урни курсатиб турилади. Агар ахли жаннатдан булса, ахли жаннатдан. Агар ахли дузахдан булса, ахли дузахдан. Ва унга: «Аллох, сени киёмат куни кайта тирилтиргунча манави сенинг урнинг булади, дейилади», – дедилар.\nБухорий, Муслим ва бошкалар ривоят килган.\nКабрда ётиб, эртаю кеч бу гапларни эшитиш мумин-мусулмон банда учун кони рохат булиб, мунофик ва осий банда учун эса кабр азобининг бир кисми булади.\n«Пайгамбар соллаллоху алайхи васаллам икки кабр ёнидан утдилар ва: «Албатта, икковлари азобланмокдалар. Катта нарса учун азобланаётганлари йук. Ха! Улардан бири чакимчилик килиб юрар эди. Бошкаси булса, сийдигидан покланмас эди», – дедилар».\n«Сийдигидан тусинмас эди», – дедилар. Сунгра бир хул шохни олиб, иккига булиб хар бирини биттадан кабрга санчиб куйдилар-да: «Шоядки, иккови куригунча, у иккисидан (азоб) енгиллатиб турилса», – дедилар».\nКабр азоби собит нарса экан. Энди уша икки шахснинг нима сабабдан кабр азобига дучор булганларини бир мулохаза килиб курайлик. Мазкур икки кичик нарсага шунчалик кабр азоби булса, катта гунохларга канчалик кабр азоби булар экан?!\nИкки шайх ва Насаий ривоят килган хадисда:\n«Пайгамбар соллаллоху алайхи васаллам дуода «Эй, бор Худоё! Сенинг ила кабр азобидан, дузах азобидан, тириклик ва уликлик фитнасидан ва Масийхи Дажжолнинг фитнасидан панох сурайман», дер эдилар», дейилган.\nДемак, ушбу хадиси шарифда зикри келган нарсалар, жумладан, кабр азоби хам бор ва собит нарса. Биз хам Пайгамбаримиз соллаллоху алайхи васалламга иктидо килиб ушбу нарсалардан, жумладан, кабр азобидан панох сураб туришимиз керак.\nУсмон розияллоху анхунинг мавлоси Хониъдан ривоят килинди:\n«Усмон качон кабр устига келса, йиглар, хатто соколлари хул булиб кетарди.\nБас, унга: «Жаннат ва дузахни зикр киляпсанми? Йиглама. Шунга йиглайсанми?» – дейилди.\nШунда у: «Расулуллох соллаллоху алайхи васаллам, албатта, кабр охиратнинг манзилларидан аввалгисидир. Ундан нажот топса, ундан кейингилари ундан осондир. Агар ундан нажот топмаса, ундан кейингиси, ундан кура шиддатлидир», деганлар.\nЯна Расулуллох соллаллоху алайхи васаллам: «Канча дахшатли манзара курган булсам, кабр хаммасидан кура дахшатлирокдир», деганлар», деди.\nХа, кабр энг куркинчли, энг дахшатли жой экан. Пайгамбаримиз соллаллоху алайхи васаллам куп шиддатли жойларни, жумладан, дузахни хам курганлар. Аммо у Зот соллаллоху алайхи васалламнинг хабар беришларича, хеч бир жой кабрчалик куркинчли ва дахшатли эмас экан.\nПред. Покликнинг фазилатлари хакида\nСледующая Туристик компания Рамзан Кодировнинг Facebook’даги собик сахифасини ишлатишдан бош тортди


Беларусда ўзбекистонлик ёш олим импорт ўрнини босувчи маҳсулот яратиш устида илмий иш олиб бормоқда\nЎзбекистон ва Беларусь давлатлари ўртасида имзоланган ҳамкорлик келишувига биноан “Ўзпахтасаноат” АЖ таркибига кирувчи “Paxtasanoat ilmiy markazi” АЖ етакчи илмий ходими Дилшодбек Мадраҳимов ҳам Беларусь миллий техника университетининг “Машинасозлик ва материалшунослик” кафедрасида ўзининг илмий-амалий малакасини оширмоқда.\n“Ўзпахтасаноат” АЖ тасарруфидаги пахта тозалаш корхоналарини такомиллаштириш, тизим корхоналарига янги техника ва технологияларни жорий қилиш сифатли, рақобатбардош пахта толасини ишлаб чиқариб, уни жаҳон бозорига олиб чиқиш имкониятини яратади. Ҳозирги кунда Ўзбекистон Республикасида 3 млн. тоннадан ортиқ пахта хом ашёси етиштирилади ва қайта ишланади.\nПахта етиштирувчи ва қайта ишловчи давлатларда ўрта толали пахтани қайта ишлаш аррали жин машиналарида, ингичка толали пахталарни қайта ишлаш эса ғўлали жин машиналарида амалга оширилади. Аррали жинларнинг асосий ишчи қисмлари аррали дисклар ҳисобланиб, ишлаб чиқариладиган маҳсулотлар сифати ва унумдорлиги ушбу ишчи қисм ҳолатларига боғлиқ бўлади.\nРеспубликамиз пахтани қайта ишлаш технологиясида ишлатилувчи 4ДП-130, 5ДП-130 пахтадан толани ажратувчи жин машиналарида аррали дискларнинг ташқи диаметри 306-320 мм, тишлар сони 280 дона бўлиб, ушбу машиналарда ишлаб чиқарилган чигит тукдорлиги 11,0-12,0 % ни ташкил қилади.\nПахтани қайта ишлаш корхоналарининг ишлаб чиқариш жараёнлари таҳлилларига кўра аррали дискларнинг ишлаш муддати тишларининг ейилиши, синиши ва деформацияланиши даражасига қараб белгиланади. Ҳозирда “Пахтани дастлабки ишлашнинг мувофиқлаштирилган технологияси” регламентига асосан аррали дисклар юқори навларда 144 соат, паст навларда 72 соат, линтер ускуналарида 48 соат ишлаши белгиланган.\nАррали дисклар У8Г ва 65Г русумли пўлатлардан тайёрланиб, техник шартлар бўйича қаттиқлиги HRC 36-38 ни ташкил қилади. Ҳозирда У8Г русумли пўлатлар, 65Г русумли пўлатлар таннархидан бир неча баробар қимматлиги сабабли ишлатилаётган аррали дисклар 65Г русумли пўлатлардан тайёрланмоқда.\nРеспублика пахтани қайта ишлаш корхоналарида ўртача ҳисобда йилига 1 млн. донадан ортиқ аррали диск ишлатилади, бундай аррали дисклар Россия Федерацияси ва Хитой Халқ Республикасидан импорт қилинади.\nБеларусь миллий техника университетида малака ошираётган Дилшодбек Мадраҳимов “Машинасозлик ва материалшунослик” кафедрасида ушбу аррали дискларнинг кимёвий таркиби ва фазалар ўзгаришини сканерли электрон микроскоп варентгенли диффрактометрда ўрганмоқда. Олинган натижаларни амалиётга татбиқ этиш, аррали дискларни тоблаш технологиясини такомиллаштириш, аррали дискларга бўлган эҳтиёжни ва импорт қилинаётган дискли арралар миқдорини камайтириш имконини беради.


Шавкат Мирзиёев “Сардоба” сув омборини қуриш нега керак бўлгани ҳақида гапирди (видео) — Sof.uz\nШавкат Мирзиёев “Сардоба” сув омборини қуриш нега керак бўлгани ҳақида гапирди (видео)\n16.05 12:25 617 Ўзбекистон\n15 май куни президент Шавкат Мирзиёев “Сардоба” сув омборидаги техноген офатдан талафот кўрган Сардоба, Оқолтин ва Мирзаобод туманларида бўлиб, аҳоли билан мулоқот қилди. Давлат раҳбари сардобаликлар билан учрашувда сув омборининг ҳудуд учун аҳамияти масаласига тўхталди.\n“Албатта, кимдир савол бериши мумкин: шу сув омбори керакмиди-йўқмиди? Бунақа саволлар ҳозир ҳам кўп.\nИккинчидан, бирон марта такрорий экин эка олармидик? Сув йўқ эди-ку. Шунинг учун 2010 йилда тўғри хулосага келинган”, – деди президент.\nДавлат раҳбари “Сардоба” сув омборини тиклашда ундан келгусида қандай фойдаланилиши ва бундай ҳодиса такрорланмаслиги ҳисобга олинишини қайд этди.\n“Сирдарё ва Жиззах вилоятларини ривожлантириш нуқтайи назаридан – чорвага ҳам, экинларга ҳам, парранда, балиқларга ҳам сув керак. Бу тўғри қарор бўлган. Лекин шундай талафот бўлди, [энди] келажакда ҳар бир қилган ишимизни янада пишиқроқ, пухтароқ, мукаммал қилишимиз керак”, – деди Шавкат Мирзиёев.


hidoyat.uz – “Мовароуннаҳр” нашриётининг сайти - ҲОЛДАН ТОЙГАЧ, АНГЛАШАДИ...\nҲОЛДАН ТОЙГАЧ, АНГЛАШАДИ...\nОталари вафот этган икки ака-ука бор эди. Бир куни укаси акасига: “Мен бир қизни ёқтириб қолдим, унга уйланишни истайман. Жуда гўзал, кўзлари шаҳло экан”, деди. Шунда акаси: “Ундай бўлса, албатта унинг қўлини сўрашинг керак”, деди. Лекин ака ҳам қизни кўриб, чиройига маҳлиё бўлди ва: “Сен шошмагин, у ҳаётда тажрибаси бор инсонга лойиқ. У менга ўхшаган инсонга муносибдир”, деди. Ука ҳайрон қолиб: “У фақат меники...” деди ва иккаласи тортишиб қолишди. Масалани ҳал қилиш учун қозига боришди. Афсус, қози ҳам қизни кўриши билан: “Бу қиз менга ўхшаган одамга лойиқдир”, деди. Тортишув кучайди. Уларнинг бу ишидан хабар топган волий чақириб, масалани ойдинлаштирмоқчи бўлди. Аммо у ҳам қизни кўриб: “У фақат меники бўлади”, деди ва тортишувга қўшилди. Ниҳоят, қиз тилга кирди: “Менда бир ечим бор. Мен югураман, ким менга биринчи етиб, тутиб олса, ўшаники бўламан”, деди-да, чопа кетди. Уни тутиш учун ортидан ҳаммалари югуришди. Тўсатдан барчалари бир чуқурга қулаб тушишди.\nҚиз уларга тепадан қараб бундай деди: “Биласизларми мен кимман? Мен – мол-дунёман, бойликман. Одамлар менга эга бўлиш учун бир-бирлари билан кимўзар ўйнашади, натижада бор-йўғидан айрилади. Умр ўтиб, ҳолдан тойгач, қабр остонасидагина менга етиш асл мақсад эмаслигини англашади”.\nНилуфар ОРТИҚХЎЖАЕВА тайёрлади.


АМЕРИКА РАЗВЕДКАСИ ИСЛОҲОТЛАРГА МУХТОЖ\n16 январ 2021, Тошкент вақти: 10:01\nАҚШ Марказий Разведка Бошқармаси бошлиғи Жорж Тенетнинг ўтган ой кутилмаганда истеъфо бериши ушбу идорани ислоҳ қилиш масаласини ўртага чиқарган эди. Гарчи Тенет шаҳсий сабабларга кўра лавозимини тарк этганини баён қилган бўлса-да, кузатувчилар разведка бошқармаси раиси истеъфо беришига 2001 йил 11 сентябр ҳужумлари олди олинмагани ҳамда Ироққа оид нотўғри разведка маълумотлари сабаб бўлганини айтишади. Ҳар икки масалада ҳам Тенет раҳбарлигидаги Марказий Разведка Бошқармаси кўп танқидга учраган эди. Ушбу идора Ироқ урушидан олдин жиддий хатолларга йўл қўйганини АҚШ Сенатининг Разведка масалалари бўйича қўмитаси жума куни эълон этган хисобот ҳам тасдиқламоқда.\nАҚШ Сенатининг разведка масалалари бўйича қўмитаси жума куни Марказий разведка бошқармаси ишини кескин танқид қилувчи ҳисоботини эълон қилди. Қўмита раиси, Сенатор Пат Робертсга кўра, Марказий Разведка Бошқармаси Саддам Ҳусайннинг оммавий қирғин қуроллар дастурига оид маълумотларни тахлил қилишда қўпол хатоларга йўл қўйган. Кейинчалик ушбу маълумотлар асосида Оқ Уй рахбарияти Ироқ Қўшма Штатларга муқаррар хавф солувчи куч, эканига қатъий ишонч хосил қилган эди.\nПат Робертснинг айтишича, АҚШ Марказий Разведка Бошқармаси фаолиятига жиддий шикаст етган ва буни тузатиш осон бўлмайди.\n"Бу муаммоларнинг кўпи, агар ҳаммаси бўлмаса, ишнинг яҳши ташкиллаштирилмагани ва заиф бошқарувга бориб тақалади. Муаммони шунчаки қўшимча молия ажратиш ёки ходимлар сонини кўпайтириш билан ҳал этиб бўлмайди", - дейди АҚШ Сенатининг разведка идоралари фаолиятини ўрганувчи қўмитаси раиси Пат Робертс.\nАҚШ Марказий Разведка Бошқармаси раиси Жорж Тенет истеъфога кетишидан сал олдин ўзи бошқарган идорада жиддий муаммолар мавжудлигини тан олган эди. Хўш, ушбу муаммоларни тайинланиши кутилаётган янги рахбар қандай ҳал этиши мумкин?\nАҚШ Армиясининг истеъфодаги генерали, Совуқ Уруши даврида Европада разведкачи бўлиб ҳизмат қилган Эдвард Аткесон Президент Бушнинг Разведка бошқармасига муносиб раҳбар тайинлашда эхтиёткор бўлишини айтади. "Ҳамма нарса Тенет ўрнига келадиган рахбар шахсиятига боғлиқ. Ўз навбатида, Марказий Разведка Бошқармаси профессионал идора ва ходимлар ҳам иш услубини ўзгартириш вақти-чоғи келганини билишади", - дейди Аткесон.\nАҚШ Конгрессининг разведка масалалари бўйича қўмитаси раиси ўринбосари Жэйн Харман ҳам Марказий Разведка Бошқармаси ислоҳотларга мухтож, деб хисоблайди. Харманга кўра, Америка разведка идоралари ҳозирги замон талабларига жавоб берадиган услубда иш кўрмаётганликлари боис, улар кўплаб ҳатоларга йўл қўймоқда.\n"Совуқ уруши тугагандан сўнг, разведка бошқармаси бошлиғи лавозимини бекор қилиб, унинг ўрнига 20 аср оҳири ва 21 аср хавфи саналмиш террорчилик ва оммавий қирғин қуроллари тарқалишининг олдини олиш муаммолари бўйича масъул лавозимни яратишимиз керак эди. Чунки, бугунги кунда энг катта хавф терроризм, коммунизм эмас", - деди Харман.\nМарказий Разведка Бошқармаси бошлиғи Президент маъмурияти аъзоси эмас. Маъмурият қошидаги айрим вазирликлар, шу жумладан мудофа ва давлат департаменти ўзларининг жосуслик бўлинмаларига эга ва улар Марказий Разведка Бошқармасига ҳисобот бермайди. Бир сўз билан айтганда Америкада барча разведка маълумотларини мувофиқлаштирадиган ягона тузилма ёки рахбар йўқ. Бундай вазият нақадар жиддий оқибатларга олиб келишини эса Ироқ уруши ва 11 сентябр террор ҳужумлари намоён этди.\nСенатнинг Разведка масалалари бўйича қўмитаси вице-президенти Сенатор Жей Рокфеллерга кўра, бундай хато бошқа такрорланмаслиги керак. "Гап шундаки, маъмуриятнинг барча бўғинлари, айрим холда биз конгресс аъзолари ҳам уруш бошлашга сабаб бўлган нотўғри маълумотлардан фойдаландик. Агар бу маълумотлар нотўғрилигини билганимизда, биз, конгрессдагилар, бу урушга рухсат бермаган, Конгресс буни 75 фоиз овоз билан қўллаб-қувватламаган бўлар эди".


Хотира абадий, жасорат мангу! - Xorazm Ma'mun akademiyasi\n10-05-2022 So'nggi yangiliklar\nУрганч Давлат университети доценти, УрДУ тузилмасидаги “Қатағон қурбонлари хотираси” музейи директори Ю.Рахманова\nХоразм Маъмун академияси кичик илмий ходими Ф. Жуманиязова\nXX аср инсоният тарихида машъум из қолдирган иккинчи жаҳон уруши миллионлаб инсонлар ҳаётига зомин бўлди. Бу уруш мамлакат кундалик турмуш тарзини ўзгартирди, инсон ва моддий ресурсларни сафарбар қилишни талаб қилди. 1941-1945 йиллар бутун мамлакат учун катта синовга айланди. Босқинчилар устидан қозонилган ғалаба собиқ совет халқининг мисли кўрилмаган жасорати ва қаҳрамонлиги натижаси эди. Аёллар ҳам умумий ғалабага ҳисса қўшишди.\nЎзбекистон аёллари жумладан Хоразм хотин-қизлари иккинчи жаҳон уруши йилларида ўлмас жасорат кўрсатиб, душманни мағлуб этиш, мудофаа фондини яратиш, фронтни зарур нарсалар билан таъминлаш учун ўз кучларини аямадилар. Мамлакат мудофаа фонди учун маблағ йиғиш, босқинчилардан жабр кўрган аҳоли учун озиқ-овқат, кийим-кечак тайёрлаш ишларини олиб бордилар.\nХоразм хотин-қизлари уруш жанггоҳларида қаҳрамонлик намуналарини кўрсатиш, ҳамширалик иши, ҳарбий хизматчилар оиласи ва депортация қилинган аҳолига ғамҳўрлик қилиш, фронт учун совғалар, ватанпарварлик мактублари жўнатиш, фронтда делегациялар билан иштирок этиш, ватан ҳимоячиларини маънавий қўллаб-қувватлаш ишларини олиб бордилар ва жангчиларни жанговар жасоратларга илҳомлантирдилар.\nИккинчи жаҳон уруши йилларида хотин-қизлар қийинчиликлар ва машаққатларга қарамасдан, жамият ҳаётининг турли соҳаларида муайян ишларни амалга ошириб, ижтимоий-иқтисодий ва маданий-маърифий соҳаларда муҳим ютуқларни қўлга киритдилар.\nХоразм хотин-қизларининг ватанпарварлик ҳаракати ихтиёрий равишда фронтга кетиш ҳақида ҳарбий комиссариатларга тушган аризалардан ҳам намоён бўлди. Урушнинг биринчи кунлариданоқ Хоразм вилояти ҳарбий комиссариатига ихтиёрий равишда фронтга юбориш ҳақида 47 нафар аёллардан ариза тушди. Хоразм хотин-қизларидан ҳамширалар тайёрлаб фронтга жўнатилди.\nХалқ хўжалигининг барча соҳаларида ишлаётган эркакларнинг аксарият қисми фронтга сафарбар қилинганлиги боис урушга кетган жангчилар ўрнини ишлаб чиқаришда ўспиринлар, қариялар ва аёллар эгаллай бошладилар. Фақат 1941 йилда вилоят саноат корхоналарида 1213 хоразмлик аёл жалб қилинди.\nУлар фронтга кетган акалари, оталари ва эрлари учун мардонавор ишлаб, кунига 2-3 норма бажардилар. 1941 йил вилоят саноат корхоналари йиллик режани 105 фоизга уддаладилар. Қишлоқда ҳам бутун меҳнат оғирлиги ўсмирлар, аёллар ва қариялар зиммасига тушди.\nВатанпарварлик ҳаракати “фронтга кетган эрларимиз, акаларимиз, ўғилларимиз учун меҳнат қиламиз” шиори остида давом этди. Фронтга кетган тракторчилар, механиклар ва техниклар ўрнини аёллар ва ўспиринлар эгаллай бошлади.\n1941-1942 йиллар мобайнида 3000дан ортиқ аёл тракторчилар тайёрланди, 97 аёл раҳбарлик лавозимига тавсия этилди. 18 нафар аёл қишлоқ кенгаши раиси лавозимига, 8 нафари колхоз раиси, 358 нафари колхоз раиси муовини, 28 нафари бригада бошлиғи, 8146 нафари звено бошлиғи лавозимларида ишладилар.\nХоразм аёллари уруш жанггоҳларида ҳам жасорат намуналарини кўрсатдилар. Хоразмлик ўзбек қизи Роза Иброҳимова разведкачи сифатида фаолият олиб бориб, Берлинни ишғол қилиш учун бўлган жангларда иштирок этган.\nИккинчи жаҳон уруши йилларида Хоразм хотин-қизлари томонидан амалга оширилган ишларни, ўша давр ҳақиқатини келгуси авлодларга аниқ ҳужжатлар асосида етказиш, уларни ватанпарварлик ва жасорат руҳида тарбиялаш борасида илмий тадқиқотлар, чуқур изланишларни тақозо этади. Хоразм хотин-қизларининг уруш даврида фронт ва фронт ортида кечган оғир ва машаққатли ҳаёти, фашизм устидан қозонилган ғалабага қўшган улкан ҳиссасини ҳар томонлама акс эттирадиган илмий-тадқиқот иши шу пайтга қадар бажарилмаган.\nИккинчи жаҳон уруши йилларида Хоразмда юз берган ўзгаришларни тадқиқ этиш тарихий воқеликни минтақа ва минтақалараро даражасида кўриш ва ҳар томонлама баҳолаш имконини беради, бу эса мавзунинг халқаро миқёсда долзарблигини кўрсатади.\nЮқорида белгиланганидек, халқимизнинг хусусан Хоразм хотин-қизларининг 1941-1945 йиллардаги Иккинчи жаҳон урушида эришилган ғалабага қўшган ҳиссасини тарихий ҳужжатлар асосида кўрсатиш, фашизмга қарши жангларда қатнашган юртдошларимизнинг номларини абадийлаштириш, ёш авлодни мардлик, Ватанга меҳр ва садоқат руҳида тарбиялаш мазкур мавзунинг ўрганилиш заруриятини тақозо этади ва долзарб аҳамиятга эга.\nХусусан, Хоразм Маъмун академияси тадқиқотчилари, Урганч Давлат университети олимлари ҳам бу борада самарали ишлар олиб боришмоқда. Академиянинг Ижтимоий-гуманитар фанлар бўлими кичик илмий ходими Жуманиязова Фируза томонидан “Иккинчи жаҳон уруши йилларида Хоразм хотин-қизлари ҳаёти ва фаолияти” мавзусида тадқиқотлар олиб бормоқда. Тадқиқот объекти сифатида Иккинчи жаҳон уруши йилларида Хоразм хотин-қизларининг фаолияти белгилаб олинган бўлиб, ҳозирда Хоразм вилояти Мудофаа ишлари бошқармаси архив фонди, Хоразм вилояти Давлат архиви, Янгибозор, Хива, Хонқа туманлари Давлат архивлари фондлари, Хоразм вилояти ҳокимлиги архив фонди ҳужжатларини ўрганиш асосида изланишлар олиб борилмоқда.\nТадқиқотнинг ўзига хос янгилиги - бугунги кунга қадар Хоразм хотин-қизларининг иккинчи жаҳон урушига қўшган жасоратлари борасида алоҳида изланишлар олиб борилмаганлигидадир.\nИккинчи жаҳон уруши йилларида халқимизнинг хоразмлик ботир фарзандлари ҳам Ватанни ҳимоя қилишга чоғландилар.\nШу вақтгача иккинчи жаҳон урушида иштирок этган хоразмликлар сони 67 300 нафардан ошиқ деб кўрсатилган бўлса кейинги тадқиқотлар қуйидаги янгиликларни қўлга киритди: Гурлан туманидан 9791 нафар, Хазорасп туманидан 20822 нафар, Қўшкўпир туманидан 14545 нафар, Янгиариқ туманидан 11533 нафар, Урганч шаҳридан 14641 нафар, Урганч туманидан 7506 нафар, Хивадан 16886 нафар, Боғот туманидан 5109 нафар, Шовот 14451 нафар, Янгибозор туманидан 416 нафар, Хонқа туманидан 16005 киши - жами 131705 киши иккинчи жаҳон уруши фронтларида ўз ватани тинчлиги учун жонларини хатарга қўйиб курашдилар. Бу рақамлар ичида албатта хоразмлик хотин-қизларни ҳам алохида ўрни бор. 2963 нафар инсон жанг майдонларида кўрсатган жасоратлари учун орден ва медаллар билан мукофотланди. 32 нафар хоразмлик «Шуҳрат» ордени билан тақдирланди, 4 нафари Совет Иттифоқи Қаҳрамони унвони билан тақдирланди. билан биргаликда жасур хотин-қизлари Шу қаҳрамонлар ичидан бир нафари аёл кишидир.\nАрхивларда олиб борилаётган тадқиқотлар давомида вилоят хотин-қизлари фронтга жалб қилинганлиги тўғрисидаги ҳужжатлар, аёлларга тегишли хисоб варақалар, туманлардан урушга кетган 200 нафарга яқин аёлларнинг исм шарифлари ва фронтдаги ҳизмат вазифалари, асосий қисми 16-18 яшар қизлардан иборат бўлган қурилиш батальонларига кетган хотин-қизлар тақдири ҳамда меҳнат фронтига турли хил касбларда ишлаб қўшган ҳиссалари бўйича қимматли маълумотлар тўпланди. Ҳозирда тадқиқодчи томонидан туманлар кесимида вилоятдан иккинчи жаҳон урушига кетган аёлларнинг шаҳсий ҳужжатлари ўрганилмоқда.


Умумий овқатланиш корхонаси ЯСТ ҳисоб-китобини қандай тўлдиради | BUXGALTER.UZ\n2019 йилнинг бошланиши янги, умумбелгиланган солиқларни ўзлаштириш палласи сифатида кўп бухгалтерларнинг ёдида қолади. Бироқ олдинда – 2018 йил қоидалари бўйича топширилиши зарур бўлган йиллик ҳисобот. Умумий овқатланиш корхоналари бухгалтерларига ёрдам тариқасида «Норма» экспертлари ЯСТ ҳисоб-китобини амалга ошириш бўйича тавсиялар тайёрладилар.\nҲисоб-китобни тўлдириш услубиятини намойиш этиш учун, буни мисолда бажарамиз.\nСамарқанддаги кичик корхона майдони 200 кв.метрлик ресторанга эга, майдони 100 кв.метрлик қаҳвахонани ижарага олган.\n2018 йилнинг 9 ойида қуйидагилар олинган:\n● умумий овқатланиш хизматларини реализация қилишдан тушум – 233 200 минг сўм;\n● текинга олинган мол-мулк, етказиб берувчининг прайс-варағига кўра бозор қиймати – 8 800 минг сўм;\n● инвентарлаш пайтида аниқланган материаллар ортиқчаси кўринишидаги даромад, уларнинг бозор қиймати – 360 минг сўм;\n● текинга олинган мулкий ҳуқуқ кўринишидаги даромад (фоизсиз қарз олиш) – 702 минг сўм;\n● омбордаги фойдаланилмаётган хўжалик анжомларини реализация қилишдан даромад – 300 минг сўм.\nШунингдек корхона шаҳар болалар шифохонасига 2 500 минг сўмлик ўз маҳсулотини текинга берган.\n2018 йил IV чорагида қуйидагилар олинган:\n● умумий овқатланиш хизматларини реализация қилишдан тушум – 86 100 минг сўм;\n● даъво муддати ўтган кредиторлик қарзини ҳисобдан чиқаришдан даромад – 1 200 минг сўм;\n● шартнома мажбуриятларини бузган етказиб берувчи тан олган жарима кўринишидаги даромад – 460 минг сўм. Шунингдек корхона IV чоракда шаҳар болалар шифохонасига 1 500 минг сўмлик ўз маҳсулотини текинга берган.\n1) умумий овқатланиш корхоналари ер солиғининг 3 баравар суммаси кўринишидаги ЯСТнинг энг кам миқдорини ҳисобга олган ҳолда ЯСТ тўлайдилар . Энг кам ЯСТни ҳисоб-китоб қилишда 2 та умумий овқатланиш шохобчасининг умумий майдони, шу жумладан ижарага олинган қаҳвахона майдони ҳисобга олинади. У 300 кв.метрни (200 + 100) ёки 0,03 гектарни (300 / 10 000) ташкил этади.\n1. Самарқандда 2018 йилда юридик шахслардан олинадиган ер солиғи ставкаси 1 га учун 20 826 899 сўмни ташкил этади ;\n2. Диққат! ЯСТ ҳисоб-китоби билан бирга Ягона солиқ тўловининг энг кам миқдори киритилиши муносабати билан ягона солиқ тўловининг маълумотнома-ҳисоб-китобини тақдим этиш зарур. У чорак учун тўлдирилади.\n3. ЯСТнинг ҳисоб-китоб суммаси чорак давомида олинган солиқ солинадиган ялпи тушумдан келиб чиқиб, имтиёзлар ва ЯСТнинг белгиланган ставкасини қўлламасдан аниқланади. ЯСТнинг ҳисоб-китоб суммаси энг кам миқдордан кўп бўлса, ҳисобот чорагида қўшимча ҳисоблаш бўлмайди. Маълумотнома-ҳисоб-китобнинг 050-сатрида «0» кўрсатилади;\n2) умумий овқатланиш корхоналари учун ЯСТ ставкаси 10% миқдорида белгиланган ;\n3) инвентарлаш натижасида аниқланган ортиқча (ҳисобга олинмаган) товар-моддий захиралар таннархи улар аниқланган санадаги жорий қийматидан келиб чиқиб белгиланади ;\n4) фоизсиз қарз олинганда қарз олувчида текинга олинган мулкий ҳуқуқ кўринишида бошқа даромад юзага келади. У қарз олинган санада Марказий банк томонидан белгиланган қайта молиялаштириш ставкасидан келиб чиқиб аниқланади. Мол-мулк текинга олинганда ҳам бошқа даромад юзага келади ;\n5) товарлар (ишлар, хизматлар) текинга берилганда уларнинг таннархи ЯСТ солинадиган тушумга киритилади. Бироқ ушбу норма экология, соғломлаштириш ҳамда хайрия жамғармаларига, маданият, соғлиқни сақлаш, меҳнат, аҳолини ижтимоий муҳофаза қилиш, жисмоний тарбия ва спорт, таълим муассасаларига улар бепул берилишига нисбатан татбиқ этилмайди . Бинобарин, шаҳар болалар шифохонасига текинга берилган маҳсулот қиймати ЯСТ ҳисоб-китобининг 025-сатрида ЯСТ солинадиган объектга киритилмайди;\n6) фойдаланилмаётган хўжалик анжомларини реализация қилишдан олинган фойда солиқ солиш мақсадида бошқа даромадларга киритилади ;\n7) фуқаролик қонунчилигига мувофиқ даъво муддати ўтган мажбуриятни ҳисобдан чиқаришдан даромад , шунингдек қарздор тан олган жарима бошқа даромадлар ҳисобланади .\n1 – асосий фаолият тури (умумий овқатланиш)\nҲисоб-китобга 2-илова қандай тўлдирилади\nҲисоб-китобга 6-илова қандай тўлдирилади\nМаълумотнома-ҳисоб-китоби қандай тўлдирилади\n1 – асосий фаолият тури\n2018 йил якунларига кўра бюджетга тўланиши лозим бўлган ЯСТ суммаси 33 512,2 минг сўмни ташкил этади\n(ЯСТ ҳисоб-китобининг 170-сатри). IV чорак учун 9 ойга тўланган ЯСТ (24 336,2 минг сўм) (ўтган ҳисобот даври учун ЯСТ ҳисоб-китобининг 170-сатри) чегирилган сумма, яъни 9 176 минг сўм бюджетга ўтказилади.


26 январ 2022, Тошкент вақти: 21:36\nНур-Султондаги полиция ходимлари ва ҳарбийлар.\nПрезидент Қасим-Жомарт Тоқаев 5 январь куни пойтахт Нур-Султонда ҳам фавқулодда ҳолат эълон қилди.\nБундан аввал Олмаота шаҳри ва вилоятида, Мангистау вилоятида фавқулодда ҳолат жорий этилган эди. Мазкур шаҳарларда 19 январгача комендантлик соати амал қилади.\nҚозоғистондаги намоийшлар ортидан президент ҳукумат истеъфосини 5 январь куни қабул қилган эди.\nШу куни тушдан кейин норозилар Олмаота шаҳар ҳокимлиги биносини эгаллаб олди. Бунгача камида уч минг киши полиция тўсиғини ёриб ўтишга ҳаракат қилгани хабар берилганди.Бир ярим мингга яқин полициячи норозилар йўлини тўсишга ҳаракат қилиб, кўздан ёш сиздирувчи газ қўллади.\n2 январь куни Жаниўзен ва Ақтау каби бер неча шаҳарларда газ баҳосининг қимматлашига қарши бошланган норозилик намойишлари мамлакатнинг бошқа ҳудудларига ҳам тарқалди.


Ўзбекистон рақамлаштириш ва электрон ҳукуматни ривожлантириш бўйича #GBC халқаро форумида қатнашмоқда\nЎзбекистон рақамлаштириш ва электрон ҳукуматни ривожлантириш...\n29.04.2021 14:49 0 1052\n28-29 апрель кунлари Беларуcь пойтахти Минск шаҳрида Беларусь Республикаси Президенти ҳузуридаги Оператив-таҳлил маркази, Беларусь Республикаси Трафик алмашиш миллий маркази ва Электрон хизматлар миллий маркази томонидан ташкил этилган #GBC (Давлат. Бизнес. Фуқаролар) Халқаро форуми ўтказилмоқда.\nФорумдан мақсад — электрон ҳукумат ғояларини оммалаштириш, илғор тажрибаларни алмашиш, идоралараро ҳамкорлик ва ўзаро алоқаларни ривожлантириш, тармоқлар ва иқтисодиётнинг функционал соҳаларини рақамли ўзгартириш учун толерант муҳитни яратишдир.\nФорумда рақамли келажак ҳолати, ривожланиши ва истиқболлари муҳокама қилинмоқда, барча мулоқотлар рақамли муҳитда амалга ошяпти.\nВидеоконференция шаклидаги форум ишида Ўзбекистон Электрон ҳукумат лойиҳаларини бошқариш маркази вакиллари қатнашишмоқда. Марказлашган маълумотлар базалари ва ахборот тизимларини ривожлантириш бўлими бошлиғи Герман Стимбан «Ягона идентификация тизими v 2.0. Янги имкониятлар» мавзусида чиқиш қилди. У қатнашчиларни электрон ҳукуматнинг Ягона идентификация тизими, унинг бугунги ҳолати ва келгусида ривожлантирилиши бўйича режалар билан таништирди.\nФорум давомида Беларусь, Қозоғистон, Латвия, Молдова ва Россиянинг рақамлаштириш ва электрон ҳукуматни ривожлантириш тажрибалари бўйича тақдимотлар қилинди, бу кўникмалар Ўзбекистонда электрон ҳукумат лойиҳаларини амалга оширишда инобатга олинади.


Грознийдаги кўчага марҳум шайх Муҳаммад Содиқ Муҳаммад Юсуф номи берилади\nШайх Муҳаммад Содиқ Муҳаммад Юсуф (чапда) Чеченистон марҳум президенти¸ Рамзан Қодировнинг отаси Аҳмат Қодиров билан.\nЧеченистон пойтахти Грознийдаги марказий кўчалардан бирига 10 март куни юрак хуружидан кўз юмган шайх Муҳаммад Содиқ Муҳаммад Юсуф номи берилади.\nБу ҳақда Чеченистон раҳбари Рамзон Қодиров ўзининг Инстаграм хизматидаги саҳифасида маълум қилди.\n- Чеченистондаги барча масжидларда шайх Шайх Муҳаммад Содиқ Муҳаммад Юсуф хотирасига дуолар ўқилади. Мен Грознийдаги марказий кўчалардан бирига шайхнинг номи берилиши ҳақида қарор қабул қилдим. Шайхни Аллоҳнинг ўзи раҳматига олган бўлсин, унинг олдида абадий жаннат эшиклари очилган бўлсин, деб ёзади Рамзон Қодиров.\nУнинг ёзишича, шайх Муҳаммад Содиқ Муҳаммад Юсуф ҳазратлари Чеченистоннинг биринчи президенти, унинг отаси Аҳмат Қодировга устозлик қилган.\nМустақил Ўзбекистоннинг биринчи муфтийси 10 март куни Тошкентда 63 ёшида юрак хуружидан вафот этди.\nМарҳумнинг жанозаси 11 март, чоршанба куни Тошкент шаҳридаги Шайх Зайниддин жомеъ масжидида (Кўкча) пешин намозидан сўнг ўқилади.


Тошкент ва Душанбе алоқалари ўнгланмади\nТаҳлилчилар Тошкент ва Душанбе ўртасидаги муносабатларнинг тобора ёмонлашиб бораётганига икки давлат раҳбари ўртасидаги ўзаро алоқаларнинг тузалмаётгани сабаб бўлаётганини урғуламоқдалар.\n2011 йилда Ўзбекистоннинг яқин қўшниси Тожикистон билан муносабатларида яхши томонга ўзгариш умуман кузатилмади.\nАксинча, кузатувчиларга кўра, бу икки давлат алоқалари инқироз ёқасига бориб қолди.\nЎзбекистон ва Тожикистон “Ёввойи табиатни асраш тўғрисида” 2011 йил 23 ноябрида Норвегиянинг Берген шаҳрида имзолаган келишувдан ташқари қолган бирор соҳада шартнома имзоламади ҳам, ҳамкорлик ҳам қилмади.\nМарказий Осиёда тарихи, маданияти, урф-одатлари ва яна бошқа кўп жиҳатлари билан бир-бирига жуда ўхшаш ва яқин бўлган икки қўшни республика кечаётган йилда аввалги йиллардан фарқли равишда ҳатто маданий ҳамкорликларни ҳам йиғиштириб қўйди.\nЎзбекистонлик таниқли қўшиқчилари ҳар йил ҳеч бўлмаганда икки-уч марта Душанбе гастролига келиб турарди. Пойтахт саройларида ўзбекча қўшиқларнинг янграши сал бўлса-да, орадаги музларни эритиб турганди.\nБироқ тугаб бораётган йилда Душанбе шаҳрига Тошкентдан бирорта ҳам санъаткор келмади. Йил ўрталарида Ўзбекистонда хизмат кўрсатган артист Обид Асомов ва ўзбекистонлик машҳур хонанда Юлдуз Усмонова шаҳарнинг Борбад саройида концерт бериши эълон қилинди.\nБироқ кўп ўтмай Юлдуз ва Обид суратлари туширилган афишалар Душанбе шаҳар кўчаларидан олиб қўйилди.\nКузатувчиларга кўра, Ўзбекистон билан алоқалари заифлашган Тожикистон ҳукумати қўшнисига ўчакишган ҳолда республика мактабларини тожиклаштириш сиёсатини 2011 йилда жадаллаштирди. Бунга эса ўзбек тилидаги дарсликлар ва мутахассисларнинг етишмаслиги баҳона бўлди.\nШунинг баробарида Тожикистонда ўзбекча эшиттиришлар қисқартирилди. Ўзбек нашрларини бу мамлакат ичкарисига олиб кириш эса республика Маданият вазирлиги қарори билан таъқиқланди.\nТошкент ва Душанбе алоқаларидаги бегоналашиш ортидан, кузатувчилар фикрича, 2011 йилга келиб икки давлат муносабатлари инқирозга юз тутди. Натижада Тошкент ва Душанбе ўртасида энергетик ҳамкорлик деярли ўлик мавзуга айланди.\nТугаб бораётган йилда, расмий маълумотларга кўра, Тожикистон қўшни Ўзбекистондан бирор кВт/соат электр энергия импорт қилмаган.\nГарчи Тожикистоннинг табиий газга бўлган йиллик эҳтиёжи бир миллиард куб метр экани айтилса-да, аммо 2011 йилда Тожикистон Ўзбекистон билан 180 миллион куб метр табиий газ импорти бўйича шартнома тузди. Йил давомида шу миқдор табиий газнинг атиги 88 миллион куб метри сотиб олинган, холос. Бунга ўзбек табиий гази нархининг тожикистонликлар учун бир йилда икки марта қимматлагани сабаб бўлди.\nТемир йўл транзити масаласида 2010 йили кузатилган ўзаро баҳслар 2011 йилда айнан такрорланди. Лекин ўтган йил Ўзбекистон томони юк вагонлари транзити темир йўллардаги логистик ва техник сабаблар билан боғлиқ эканини айтган эди. Бу йил эса Ғалаба-Амузанг темир йўли террорчилик ҳуружи туфайли яроқсиз бўлиб қолгани маълум қилинди.\n“Тожикистон темир йўллари” ширкат раҳбарлари тугаб бораётган йил арафасида ўзбекистонлик ҳамкасбларидан “темир йўл бу яқин орада тикланмаслиги” ҳақида телеграмма олганини маълум қилди.\n- Кечаги телеграммасида улар тергов ишлари ҳали ҳам давом этаётганини ва темир йўлни таъмирлаш ишлари ҳалигача бошланмаганини хабар қилган. Ахир бу халқаро темир йўл саналади-ку. Бу йўлдан транзит юклар, НАТО кучларининг Афғонистонга юбораётган ноҳарбий юклари ҳам ўтади. Булар “йўл портлаган, тергов ишлари ҳали тугамади, ҳали йўл тузалмайди”, деб халқаро ҳамжамиятни чалғитаяпти, - деган эди 23 декабр куни темир йўл ширкати раиси муовини Усмон Қаландаров.\nЎзбекистон ва Тожикистон ҳукумат бошлиқлари ва масъуллари оддий ўзбекистонлик ва тожикистонликлар ҳаётини янада қийинлаштираётган муаммоларга ечим топиш ва муросага келишиш ўрнига Роғун ГЭСи ва Талко алюминий заводи атрофидаги баҳсларни янада катталаштирди.\nДекабр бошида Европа парламенти депутатлари билан учрашган Ўзбекистон Экологик ҳаракатининг парламентдаги етакчиси, Олий Мажлис Қонунчилик палатаси раиси ўринбосари Борий Алихонов Тожикистон ҳукуматининг Роғун ГЭСи қуриш режаси минтақадаги шундоқ ҳам оғир экологик вазиятни мураккаблаштириб¸ ижтимоий-экологик¸ шунингдек гуманитар фалокатларга олиб келишидан огоҳлантирган эди. Шунинг билан бирга ўзбекистонлик депутат Тожикистондаги алюминий заводининг атроф-муҳитга чиқараëтган заҳарли моддалари ҳам Ўзбекистон ҳудудидаги экологик вазиятни янада оғирлаштираëтганини билдирганди.\n13 декабр куни эса ўзбекистонлик экологлар Тожикистон алюминий заводи расмийларини юзма-юз мулоқотдан қочаётганликда айблаб чиққанди.\nАйни пайтда ТАЛКО расмийлари ўзбек экологлари илгари сураётган заводнинг инсон саломатлиги ва атроф-муҳитга зарарларини биргаликда ўрганиш масаласи ҳукумат юқори раҳбарлари даражасида ҳал қилинадиган масала эканини таъкидлади. Хуллас, табиат ва инсон саломатлиги учун ташвишли саналган бу муаммо ҳам 2011 йилда ўз ечимини топмай қолди.\nНаркотиклар контрабандаси, одам савдоси, чегараларни миналардан тозалаш масалаларида ҳам томонлар бир-бирларини айблашдан нари ўтмадилар.\nНоябр ойи ўрталарида Ўзбекистон Миллий хавфсизлик қўмитаси чегара қўшнилари тожикистонлик ҳамкасбларини наркогуруҳларга ҳомийлик қилаётганликда айблаб, баёнот берди. Баёнотда ўзбек чегарачилари Тожикистон Давлат миллий хавфсизлик қўмитаси чегара қўшинлари ҳарбийлари ҳомийлик қилган жиноятчилар томонидан ўққа тутилгани ва натижада бир ўзбек чегарачиси ҳалок бўлгани маълум қилинганди.\nТожикистон миналар масаласи бўйича марказ расмийси Парвиз Мовлонқуловдаги маълумотларга кўра, ўзбек-тожик чегараларида кўмилган миналардан 2011 йилда бир киши ҳалок бўлган.\n- Ўзбекистон билан чегараларимизни миналардан тозалаш ишлари ҳамон бошланмаган. Чунки у томон чегаралар миналардан тозаланишидан манфаатдор эмас. Бу ҳудудларда фақат тадқиқотлар ва аҳоли орасида тушунтириш ишлари олиб борилади, холос, - дея билдирди миналар масаласи бўйича марказ расмийси Парвиз Мавлонқулов.\nМинтақа давлатларидан Ўзбекистон ва Тожикистон 2011 йил яхши қўшничилик принципларига амал қилмаслиги йил бошиданоқ башорат қилинган эди.\nАснода мустақил таҳлилчилар асрлар давомида бир-бирига қуда-анда тутинган икки қондош республика алоқалари 2012 йилда бундан ҳам ёмонлашиши мумкинлигини тахмин қилаётир.\n- Ўзбекистон ва Тожикистон ўртасидаги муносабатларнинг ёмонлашуви асосан субъектив хусусиятга эга. Яъни икки давлат раҳбарлари – Имомали Раҳмон ва Ислом Каримов муносабатлари жуда ёмон ва бу зиддиятлар янада кучайиши мумкин. Оддий халқ бундан кўпроқ жабр кўради. Менимча, бизни бу инқирозли вазиятдан қутқарадиган ягона йўл – президентларнинг ярашуви, холос. Агар улар ўз шахсий амбицияларидан воз кечмаса, янги йилда муносабатлар янада кескинлашиши табиий, - дея мулоҳаза билдирди сиёсий таҳлилчи Раҳматулло Зоиров.\nАйни пайтда тожик жамиятида Ўзбекистон ва Тожикистон муносабатларида 2012 йил позитив ўзгаришлари бўлишига умид қилаётган сиёсий доиралар, мустақил таҳлилчилар ҳам учрайди.


Суднинг жиноятчилар ўтирадиган панжара ортидаги қора курсисида балоғатга етмаган ўсмирларни кўриб баъзан ажабланамиз, баъзан эса уларга раҳмимиз келади. «Уларни жиноят кўчасига бошлаган сабаб нима?» деб ўйлагувчилар ҳам бор. «Алвидо болалик», «Чархпалак», «Сўнгги ўқ, «Шайтанат», «Мурдалар гапирмайдилар» каби асарларида жиноят оламини турли кўринишларда акс эттирган ёзувчи Тоҳир Малик бу сафар ўзгачароқ тарзда жиноятчи руҳий оламини тахлил этади. Ёзувчи ўсмирларни жиноят кўчасига етакловчи сабабларни ўрганади, жинояти учун жазо олаётган болаларнинг руҳиятларини тадқиқ этиб, катталарни, хусусан, ота-оналарни, тарбиячиларни, хукукшунос ва руҳшуносларни жиноятчи ўсмирлар оламига тегишли муаммоларни биргаликда ҳал этишга даъват қилади.\nНашриёт: «Тоҳир Малик номидаги нашриёт уйи»\nКўрилган сони: 2043\nжиноятнинг узун йўли, jinoyatning uzun yo'li


Месси сўнгги 3 йилда "Барселона"га қанча даромад келтирган?\n2 февраль, 2021, 20:56\n"Барселона"нинг аргентиналик ҳужумчиси Лионель Месси 2017 йилдан буён клубга 620 миллион евро даромад келтирган. Бу ҳақда Sport.es нашри хабар тарқатмоқда.\nЮқоридаги манбага кўра, клуб ушбу 3 йил мобайнида Мессига жами 383,6 млн евро тўлаган. Шу тариқа, "Барселона"нинг Месси туфайли эришган соф фойдаси 235,6 миллион еврони ташкил этади. Айрим маълумотларга қараганда, “Барса” даромадининг 30 фоизи Леога ҳисобига тўғри келади.\nБундан аввалроқ, Месси “Барселона” билан 2017 йилда 555 млн евролик шартнома имзолагани ҳақидаги хабарлар ОАВда тарқалиб кетди. Бундан эса, Мессининг жаҳли чиқди ва у клубдан кетиш ҳақида яна гап очди.


Садир Жапаров Ўзбек-Қирғиз тараққиёт жамғармасини тузиш тўғрисидаги битимни ратификация қилди - EFFECT.UZ\n. 13:24 | 18.08.2021\nҚирғизистон Президенти Садир Жапаров Ўзбек-Қирғиз тараққиёт жамғармасини тузиш тўғрисидаги битимни ратификация қилди. Бу ҳақда “Sputnik”нашри хабар берди.\nЖамғарма иқтисодиётнинг устувор тармоқларида ўзини ўзи оқлайдиган лойиҳаларга сармоя киритиши режалаштирилган.\nУстав капитали 50 миллион долларни ташкил қилади, пулни Ўзбекистон қўшади. Бу миқдорни 200 миллионгача оширилиши кутилмоқда.\nМаълумот ўрнида, аввалроқ Қирғизистон ва Ўзбекистон устав капитали 50 миллион доллар бўлган инвестиция жамғармасини тузиши, шунингдек божхона соҳасида ҳамкорлик қилиши ҳақида хабар берилганди. Бу ҳамкорлик нимани англатиши ҳозирча номаълум.\nҚарор Қирғизистон Республикаси Бош вазири Артем Новиков Ўзбекистон бош вазирининг ўринбосари Сардор Умурзоқов (Инвестициялар ва ташқи савдо вазири) билан Фарғонада бўлган учрашувда муҳокама қилиш орқали қабул қилинган.\nБундан ташқари, учрашувда 25 декабрга қадар қўшни инвестиция лойиҳалари ва чегарадош ҳудудларни ривожлантириш учун саноат кооперациясини муҳокама қилишга келишиб олинган эди. Шулар билан бир қаторда, халқаро транспорт ва савдони ривожлантириш масалалари ҳам муҳокама қилинган.\nДХХ 13,5 кг гиёҳванд моддаларнинг ноқонуний айланмасини аниқлади\nАфғон матбуоти Ашраф Ғани қаерда эканлигини эълон қилди


18.12.2019 09:06 0 1142\nБразилия соғлиқни сақлаш миллий агентлиги (Anvisa) озиқ-овқат маҳсулотлари таркибидаги трансёғларни тақиқлашга қарор қилди, дейди муассаса вакиллари.\n«РИА Новости»нинг хабарига кўра, агентлик «2023 йилгача трансёғларни қисман фойдаланишни тақиқлашни» режалаштирмоқда.\nБундай чора озиқ-овқат маҳсулотлари импортига ҳам тааллуқли.\nТрансёғлар — сунъий синтез йўли билан ҳосил қилинган маҳсулот бўлиб, музлатилган пицца, печенье, пирожнийларда учрайди. Олимларнинг фикрича, улар холестерин ошишига олиб келади. Бунинг оқибатида юрак-қон томир касалликлари келиб чиқади.\n2004 йилдан бошлаб Жаҳон Соғлиқни Сақлаш Ташкилоти тавсиясига кўра, 49 мамлакатда, жумладан, АҚШ, Канада, ЕИ мамлакатлари, Чили ва Аргентинада маҳсулотлардаги траснёғларни чеклаш бўйича чора-тадбирлар кўрилган.\nХориж 12/09, 11:32\nБразилия пандемияни енггани маълум қилинди — ОАВ\nХориж 13/08, 17:20


Россияда мигрантлар учун мамлакатда бўлишнинг 3 та асосий мақоми жорий қилинади – Bugun.uz\nЯнгиликлар - 23:16 · 07.04.2021\nРоссияда мигрантлар учун мамлакатда бўлишнинг 3 та асосий мақоми жорий қилинади\nРоссия мигрантлар учун мамлакатда бўлишнинг учта асосий мақомини жорий қилади. Ушбу чоралар «Чет эл фуқаролари ва фуқаролиги бўлмаган шахсларнинг кириш (чиқиш) ва мамлакатда бўлиш (яшаш) шартлари тўғрисида»ги қонун лойиҳасида назарда тутилган. Бу ҳақда «Sputnik» хабар берди.\nМаълум бўлишича, Россияда мигрантлар учун учта: мамлакатда қисқа муддат бўлиш (90 суткагача), узоқ муддат бўлиш ва доимий яшаш мақоми жорий қилинади. Унга кўра, чет эл фуқаролари Россия ҳудудида қонуний равишда яшашлари мумкинлиги таъкидланган.\n«Агар Россия Федерациясида бўлиш шартлари ўзгарса ёки унга рухсат берилган ҳолатлар амалга ошмаса, чет эл фуқаросининг мамлакатда бўлиш учун рухсат берилган муддат узайтирилади ёки қисқаради», — дея маълумот берган вазирлик.\nТаъкидланишича, Россияда ишловчи мигрантларнинг фарзандлари узоқ муддатли яшаш рухсатномаcини олиши мумкин. Чет элликлар Россия фуқаролигини олиш учун яшаш гувоҳномасини олиши керак. Яшаш гувоҳномаси квота доирасида олинган вақтинчалик яшаш рухсатномаси асосида берилади.\nАввалроқ Россияда хорижлик фуқароларни ишга жалб қилиш бўйича янги тартиб тасдиқлангани ҳақида хабар берилган.


Ҳиндистоннинг Уттар-Прадеш штати Фаррухобод округида 23 болани гаровга олган эркак полиция томонидан отиб ташланди.\nАввалроқ Суреш Батам исмли эркак бир ёшли қизининг туғилган кунини нишонлаш учун уйига болаларни таклиф қилиб, сўнгра уларни гаровга олгани маълум қилинганди. Туғилган кунга 6 ойлик чақалоқлардан тортиб 15 ёшгача бўлган 23 бола ва бир неча аёл келган. Бир маҳал эркак уйи эшигини қулфлаб, меҳмонларга қурол билан таҳдид қила бошлаган, ташқарида қолган ота-оналарга ўқ узиб, граната улоқтирган.\nБосқинчи билан бир неча соатлик музокаралар самара бермаган. Эркак 2001 йилда жазога тортилган қотилликни содир этмаганини бақириб, болаларни қўйиб юборишдан бош тортган. Полиция эркак маст ёки руҳий нобарқарор деган тахминга борган. Шундан кейин уйга бостириб кирилиб, жиноятчи отиб ташланган.\nСурешнинг рафиқаси қочиб кетмоқчи бўлганда, буни одамлар пайқаб қолиб, унга тош ва ғиштлар улоқтира бошлашган. Полициячилар аёлни ғазабланган одамлар орасидан базўр олиб чиқиб, шифохонага етказишган. Бироқ аёл олинган жароҳатлардан 31 январь куни вафот этган.\nПолицияда аёл турмуш ўртоғининг қабиҳ режасидан хабардор бўлгани ва ҳаттоки режани амалга оширишда қарашган бўлиши мумкинлиги айтилган.


Хуршид Нуруллаев. Хатолик (воқеий ҳикоя) | www.ziyouz.uz\nБош саҳифа Ўзбек насри онлайн антологиясиХуршид Нуруллаев (1959)Хуршид Нуруллаев. Хатолик (воқеий ҳикоя)\nБугун «Зафар» ресторанига боришимиз керак. Бўлимда ишловчи Абдумажид эри хорижга кетган баъзи хотинларнинг хиёнаткорлигини менга исботламоқчи.\n— «Каримбек» ҳам, «Истиқлол» ҳам яхши, лекин «Зафар» гавжумроқ. – Абдумажид жим турганимдан фойдаланиб, изоҳга ўтади. – «Зафар»нинг жойи кенг. Мусиқа шовқинини айтмаса, тунда борган маъқул.\nФикрини тўлиқ изҳор этмагани билинса-да, норози қарашимдан гапи бўлинади. Тили тийилишига яна бир сабаб, кундузги ўтиришга бормай қолишимдан ҳайиққани.\n— Хўш, жононлар билан ўтиришга янги кийим кийиб келдиларингми?\nБу хонага кирган Мирзонинг шамаси. У ҳам менга ўхшаб бўлим бошлиғи. Лекин бошқармада Абдумажид билан анча вақтдан буён бирга ишлагани учун унга яқинроқ, мудом гаплари бир бир жойдан чиқади. Ўтиришга у ҳам айтилган.\n— Телефонни кўп банд қилманг. – дейман Абдумажиднинг телефонда узоқ гапиришидан асабийлашиб. – Беш дақиқадан зиёд гапирманг, деб неча марта айтганман.\n— Ҳозир, ҳозир. – Ўрнимдан қўзғалганимни кўриб, телефон аппаратига ёпишади. – Ҳозир тугатаман.\nМирзо таърифлагандек, бош ирғаш рақси бошланади. Бу Абдумажиднинг телефонга қулоқ тутиб, бош қимирлатиш одати. У гапирганда «йўғе», «наҳотки», «шундай дедингизми», «тўғри қилибсиз» дейишдан нарига ўтмайди. Таъкидлашича, гапни бўлмай тинглагани учун аёллар уни яхши кўришаркан.\nИшимиз қишлоқ хўжалиги соҳасига тааллуқли. Кунимиз далада, хўжалик ёки фермерларнинг ерларида ўтади. Бир-икки ходим атай кечикиб, келмай қолганини айтмаса, ўн-ўн икки кишилик гуруҳимиз раҳбарият бир кун олдин белгилаган туманга бориб, жойлардаги деҳқончилик ишларини ўрганамиз. Кечга яқин гуруҳ раҳбарига маълумотларни топшириб, шаҳарга қайтамиз. Гоҳида йиғилишга бизни ҳам қолдиришади. Лекин мажлис узоқ чўзилиб, эртанги ишимизга таъсир этгани учун, кўпинча жавоб бериб юборишади. Бизга биркитилган автобусда ишхонага қайтарканмиз, дала кийимларимизни алмаштириб, уйга шошамиз. Эртаси йўлда кетаётиб кеча уйга қайтишда пиво (салқин вақтлар қаҳва) ичиш учун барми ё кафега кириб, у ерда хотин-қизлардан янги танишлар орттиришганини айтиб, Абдумажид билан Мирзо мақтанишади.\n— Аҳвол шу кетишда бўлса ресторанларни хотин-қизлар эгаллайди. – дейди эътирозимизга жавобан Абдумажид. – Ишонмасангиз, — у менга юзланади,- Оташ ака, биз билан юринг. Янганинг олдига бир бор кеч борсангиз ҳеч нарса бўлмас.\nҚовоғим уюлишидан уни ўчади унинг.\nЙўқ, Мирзо билан Абдумажид охир мени кўндиришди. Хатлар билан ишлашга ойда бир-икки бор берилдиган, яъни шанба кунига тўғри келадиган кунларнинг бирида улар билан боришга рози бўлдим.\nЎтириш белгиланган кун тушга яқин Мирзонинг синфдоши келди. Абдумажиддан айрилмаслигини билгани учун ҳамқишлоғини хонамиздан излаганига ажабланмадик\n— Мирзо қани? – деди у салом бериб.\n— Келинг. – Олдин ҳам учрашганимиз учун унга қўл чўзиб, ўтиришга таклиф этдим. – Ҳозир келиб қолади, шу ерда.\n«Йўғе, йўғе» деганидан телефонда аёл киши билан гапираётгани маълум бўлган Абдумажиднинг нигоҳида бемаҳал ташрифдан норозилик сезилди.\n— Фермерлик қандай?\n— Яхши. – Меҳмон ҳали ҳам хонада қолишга иккиланиб турарди.\nАбдумажиднинг ёвқарашидан орттирган унғайсизлигини тарқатиш учун уни ўтиришга мажбур этдим.\n— Нимаси яхши, шундан гапиринг.\nУ нима деб жавоб беришни билмай илжайиб қўйди. Илгари ҳам камгаплигини кўргандим. Фермерликдаги аҳволни билиш учун атай гапга солдим.\n— Fалла қандай бўлди?\n— Бу йил маза қилмади. Баҳорги қурғоқчилик, кейин сувнинг ҳам танқислиги ҳосилга таъсир қилди. Лекин режани бажардик.\n— Ҳа, яхши. Режани бажарган бўлсангиз яхши. – Мирзонинг олдига бекорга келмаганини билардим, маслаҳатга келган у. – Яна бирор муаммо пайдо бўлдими?\n— Ижарачиларга ваъдалашган ғаллани беролмадим. Такрорий экин экишга рухсат керак экан. Шунга Мирзога келгандим. Аъзолар ҳеч бўлмаса молларига макка экиб олишсин.\nИжарачиларга ғамхўрлиги ёқди менга. Уларнинг ташвишини ўзиникидан юқори қўйгани гап оҳангидан сезилиб турарди.\n— Ижарачиларга ойлик беринг.\n— Банкка боргим йўқ. – Нохуш нарсани эслагандек, юзи буришди унинг. — Пул бермаслик учун мингта баҳона топишади. Маошга пул келмаган дейишади. Мақсадли пулми-ей. Фақат ёнилғи, ўғитга ўтказиш мумкин экан. Э-э, турган-битгани азоб.\nУ хўрсинди. Кейин эсноқ тутиб, кафти билан оғзини беркитишга улгурмагани учун пастки тишларининг йўқлиги кўзга ташланди. Ҳали ҳам тиш қўйдирмаганига ачиндим. Вақти ҳам бўлмаса керак. Лекин кўпроқ ижарачиларнинг аҳволи мени ўйлантирганди.\n— Бирор марта пул олмадингизми.\n— Бир марта юз минг беришди. Унда ҳам эллик мингни қаергадир ўтказишга рози бўлганимдан сўнг. Ҳомийликка экан.\n— Қаерга ҳомийликка?\n— Ким билади. Қоғоз тутқазишди, қўл қўйдим.\n— Қизиқку.- Ҳайрон бўлдим. – Туманда қанча фермер бор?\n— Мингдан зиёд бўлса керак.\n— Эллик мингдан эллик миллион сўм бўладику.\nУ гапирмади. Аниқроғи, гапиришга иккиланди.\n— Банкда ҳам қинғирликлар кўпми, дейман. – Куюнганидан кўнглидаги гапни сақлолмади. — Қўшним ҳам фермер, олтмиш гектар ери бор. Бир-икки маслаҳат берди. Бир қисимни қолдириш шарти билан банкдан пулни олса бўларкан.\n— Химия шаҳобчаси ҳисобчисига ўн минг сўм берилса, қарзи йўқ деб қоғоз бераркан. Нефтдан ҳам шундай. Умуман, қарз йўқлиги ҳақида ҳужжат бўлса, уддаласа бўларкан.\n— Беш гектар ерим бор, нима қиламан ҳаромни аралаштириб. Бир кун эмас, бир кун ошкор бўлиши аниқ.\n— Тўғри қилибсиз.\nЭшитган гаплардан асабим бузилди. Қачон тугайди бу кўзбуямачилик, юлғичлик, таъмагирлик?\nЭшик очилиб, Мирзо кирди. Ҳамқишлоғи билан кўришаркан, қўл узатишидан хушламагани сезилди. Танишлари билан одатда у қучоқлашиб кўришарди.\n— Юр қани.\nТелефонда гапини тугатиб, суҳбатимизни лоқайд тинглаб ўтирган Абдумажид улар эшикдан чиқмай гап отди.\n— Йиғилишга бормайсизми?\n— Бораман. Ҳозир жўнатай.\nЯна телефон жиринглади. Гўшакни кўтарган Абдумажиднинг қовоғи уюлди. «Йўқ», деди у кимгадир қатъий. «Бева бўлмайди. Икки соатга ўлмайди.Ровна бирга».\nМирзо кирди. Юзида беўхшов табассум.\n— Соат ўн иккидан ўтди. Бормаймизми?\n— Кеттик Оташ ака. – Абдумажид чўнтагидан машина калитини чиқариб, эшикка йўналди. Истамай жойимдан қўзғалдим.\nРесторанга келганимизда соат ўн икки ярим бўлганди. Тушлик вақти бўлишига қарамай, фақат фаввора атрофидаги столлар хўрандалар билан банд, қолган столлар устига ўриндиқлар тескари қўйилган, бир хил кийинган икки хизматкорнинг шланг билан шаллоба қилиб сув сепиб юриши саратон бўлишига қарамай ҳавога салқинлик бахш этарди.\n— Оташ ака, қаранг қани, нечта эркак санайсиз.\nКирганда эътибор бермаган эканман, ҳақиқатан эркак зоти кўзга ташланмасди. Ҳув чеккада, фақат биргина жойда йигит билан қиз ўтирибди, уларнинг ёнидаги стол атрофида бир йигит ва унга нисбатан ёши каттароқ бўлган учта жувон, нариги столда гап-гаштакчилар бўлса керак, тўққиз-ўн чоғли ҳар хил ёшдаги аёллар, фаввора атрофидаги столларни эса тўлиқ хотин-қизлар эгаллашган. Атрофга қараб, кўзим тушгани шу бўлди. Лекин синчковлик билан эътибор берилса столларда салқин ичимликлардан ташқари ароқ ёки вино ҳам борлиги, хотин-қизлар олдида тўла ёки ярми ичилган қадаҳлар тургани, баъзи давраларда аёллар қадаҳ кўтариб, бир-бирига гапираётганини сезиш қийин эмасди.\nАтрофдан нигоҳимни олиб, қўлида митти дафтар тутган официант қизга қарадим. Ҳамкасбларим мени кузатиб туришарди.\n— Ҳозир меҳмонларимиз келади. – Абдумажид официант қизни ўзига қаратди. — Кейин буюртма берамиз. Ҳозирча чой беринг.\nОфициант узоқлашгач, у қўлидаги соатига қараркан, емакхонага кирадиган панжарали нақшинкор дарвозага тикилиб, тоқатсизланди. Лекин бу ҳолати узоқ чўзилмади.\n— Хўш, Оташ ака, илк таассурот қандай? – У менга ўгирилиб, айтиб юрган гапларини исботлагандек мамнун тикилди. — Фақат кўрсатиш билан чекланмай, сизга бугун эри тирик беваларни таништирамиз.\n— Сизга зўри айтилган. – Мирзо унинг гапини бўлиб, менга кўз қисди. – Агар ўшани олиб келса, омадим чопди деяверинг. Ўзидан олдин таърифи келди, нақ пари экан. Эри Америкада.\nМирзонинг бачкана қилиғи-ю, суюқ гаплари ёқмай, чидаб туролмадим.\n— Илтимос, бунақа ишларга мени қўшманглар.\nАбдумажиднинг юзидаги табассумини хижолат эгаллади.\n— Ҳеч ким сизни у билан юрсин демаяпти, Оташ ака. – У мен кетиб қоладигандек Мирзога қовоқ уйди. — Ёш, хушчақчақ аёллар. Ишлашади, болалари бор. Фақат эрлари узоқда. Улар ҳам одам, яшаши керак.\n— Хиёнат қилишга ҳақли денг.\nВажоҳатим уни ҳушёр торттирди, ҳолатига безовталик қўшилди.\n— Бу гапларни уларга айта кўрманг, Оташ ака, хафа бўлишади. – У даврада аёллар иштирок этаётгандек, овозини пасайтириб гапирди. – Ана, ўзлари ҳам келишди.\nУ ўрнидан туриб емакхонага кираверишда туриб қолган учта аёлга қараб юрди. Уларнинг иккитаси атрофга олазарак боқарди.\n— Сизникига гап йўқ, Оташ ака. – Уларга бир кўз ташлаган Мирзо яна эзмаланди. – Ҳув ана, ёшроғи. Айтганча бор экан. Бекорга айтишмайди, югурганники эмас, буюрганники деб.\nГапидан ижирғинасам-да, индамадим.\nАбдумажид аёлларни бошлаб келди. Салом беришиб, стулларга ўтиришаркан, ёши ўтинқираган, истараси совуқ жувон Мирзо билан ўпишиб, ҳирсли нигоҳини менга тикди.\n— Абдумажид ака, айтган бошлиғингиз шу кишими.\n— Ҳа. – Аёлларни жойлаштириш билан овора Абдумажид унга маъноли қараб қўйди.\n— Гулини ёнларига ўтқазинг.\nҲамроҳларига нисбатан ёш ва гўзаллиги билан ажралиб турган нозиккина жувонни, қаршилик қилишига қарамай, ўрнидан турғазиб, ёнимга ўтқазишди. Ёши йигирма бешлар атрофидаги бу аёл ўзининг ийманиб туриши билан ҳам қолган икки аёлдан ажралиб турарди.\nДаврага қўшилганиданоқ менга ўзини тутиши ёқмаган икки аёлнинг ҳамкасбларимга ёғдирган сохта гиналари ва уларга жавобан айтилаётган ёлғон баҳоналарнинг шовқини атрофдагиларнинг ҳам эътиборини тортди. Унғайсизланганимни Абдумажид пайқади. Бармоғини лабига босаркан, ҳаммани тинчитиб, официантни имлади.\nЙигитлар ортиқча маблағ сарфламаслик учун йўлдаёқ қандай буюртма беришни келишиб олишганди. Таом танлашда биринчи галда аёлларнинг истаги эътиборга олинишини билмагандек, Абдумажид официантга юзланди.\n— Менимча биринчи овқатни ҳеч ким емайди. – У ўтирганларга кўз югуртириб, бир лаҳза жавоб кутди. – Фақат иккинчисини еймиз. Олтита кабоб берасиз, учтаси қиймали. Кейин битта ароқ, яхна ичимлик.\n— Яхна ичимлик табиий бўлсин. – Мирзонинг ёнида ўтирган аёлнинг гапи Абдумажидни довдиратди.\n— Қайси меваники бўлсин? – официант дафтарчадан кўз узмай савол берди.\n— Биттаси урик, иккинчиси шафтолиники. – таклиф муаллифи аниқлик киритди. – Иккиси ҳам юракка фойдали.\nЖувоннинг ўзбошимчалиги оғир ботгандек, унга намойшкорона кўз тиккан Абдумажид, яна гапиришини кутгандек, атай сукут сақлади, садо чиқмагач, давом этди.\n— Ўзимизнинг миллий салатдан беринг. Иккита лаганда алоҳида бўлсин. Кейин нон, чой.\nБуюртма тугади. Ҳамманинг нигоҳи официант қизга қадалганди.\n— Битта «пини» сигарет. – Нозли оҳангдаги таниш овоз яна бир бор янгради.\n— Маҳфиз, одам гавжум жойда чекма деганман.\n— Кейин чекаман. – ҳозиржавоблик қилди у тўладан келган гавдали дугонасига. Кўриниши куланги товуққа ўхшаш дугонаси ўзининг ёқимсиз башараси билан менда нохуш кайфият уйғотганди.\nОфициант қиз кетди. Буюртмага қўшимча киритилгани кулгумни келтирса-да, ўзимни босдим. Айни дамда тўладан келган жувоннинг номини билиш истаги пайдо бўлганди. Ёнимдагининг исми Гули. Тўғримдаги маҳмадона Маҳфиза. Уники нима экан. Фикримни ўқигандек, Абдумажид бизни таништиришга киришди. Мен билан Гули даврада янги эканмиз. Каминага таъриф берилиб, баъзи ўзим билмаган ноёб хислатлар ҳам айтиб ўтилди. Хотин-қизларни Абдумажиднинг ёнидаги Нафиса (катта гавда соҳибаси шундай номланаркан) таништирди.\nБу орада официант столга салат ва ичимликларни қўйиб кетди. Мирзога нонни ушатишини айтиб, Абдумажид ароқни очди. Агар Гули «мен ичмайман» дея рюмкани ёнга сурганини эътиборга олмаса, ҳамма қадаҳларга ароқ қуйилди.\n— Ичмасанг ҳам қуйилган турсин, Гули. – Нафиса унга ароқ қуйишни сўради.\nУ яна бир бор қаршилик қилган эди, эътирозлар таъсир этдими, қўлини рюмкадан олди.\n— Хўш, биринчи тост кимга? – Абдумажид ҳаммага бир-бир кўз югуртирди.\n— Биринчиси танишганлик учун ичилади, менимча.\nМен ва Гулидан ташқари Маҳфизанинг гапини маъқуллаб қадаҳлар кўтарилди.\n— Ол Гули, тўйга борганинг билинсин. – Нафиса ароқни ярим ичиб, устидан яхна ичимликни ҳўпларкан, унинг ароқ ичмаганидан ўпкаланган бўлди. – Биз ҳам тўйга, деб чиқдик. Саратонда кийган кийимимизни.– У суний матодан тикилган ялтироқ куйлагига ишора қилиб, Маҳфизага юзланди. – Нима учун тўйни баҳона қилганимни айтайми? Эрталабдан қайнонам келди. Ўғлини туш кўрибди, ўлгур. Бошлиғимизнинг тўйи деб баъзур қутилдим алвастидан.\n— Қайнонанг яхши, Нафис. – Дугонасидан ўпкалангандек эътироз билдирди Маҳфиза. – Бирор оғиз сенга гапирмайди, бечора.\n— Бечора бўлмай ўлсин. Шу латта ўғлини эр қилиб юрибман, жон десин.\n— Нега латта бўларкан. Канда қилмай ойига уч юзта юбориб турибди-ку. – Маҳфизанинг нигоҳида ҳавас шўласи кўринди. — Бизникидан асрасин, олти ойдан буён бир тийин йўқ.\n— Оташ ака, сиз ҳам ичмабсизку. – Абдумажиднинг гапи фақат уларнинг ўзаро сўҳбатини бўлмай, ҳамманинг нигоҳини менга қаратди. – Гули синглимизга ҳам манзират қилинг, у киши ҳам ичмаяптилар. Нотаниш аёллар билан илк бор ўтиргандексиз, Оташ ака.\nБу гапга ҳамма кулган бўлди. Лекин ҳақ эди у айтган гапида, бегона аёллар билан биринчи бор ўтиришим эди. Ноилож рюмкани кўтариб бир қулт ичдим. Ичимлик томоғимни куйдириб ўтди. Юзим буришганидан муштумни лабимга босдим. Қаршимда ўтирган Маҳфизанинг сачқида узатган бодринг бўлагини оларканман, ёнимга ўгирилиб Гулига қарадим. У рюмкани лабига тегизиб, яна жойига қўйди. Бу ҳаракати билан ўзига нисбатан ҳурмат уйғотганди менда. Эътиборимни аёлларга қаратдим. Маҳфиза ароқни охиригача ичган, идишида егулик бўлса-да, ўртадаги салат сувига ботирилган нон бўлагини оғзига солиб, иштаҳа билан чайнарди. Нафиса эса Абдумажид билан баланд овозда ниманидир муҳокама қиларкан, ўзини ҳаддан зиёд эркин тутиши ажабланарли эди. Эри бор-ку, деган ўй хаёлимдан кетмасди.\n— Биринчиси билан иккинчисининг орасидан қил ўтмаслиги керак. – Маҳфизанинг қичқиргудек айтган гапи ҳаммани унга қаратди. – Абдумажид ака, ё ўзим соқийлик қилайми?\nНафиса гапи бўлинганидан дугонасига норози қараб қўйди. Абдумажид ўрнидан туриб шишани олди.\n— Биринчи сўз хотин-қизларга. — Маҳфизанинг гапи узилиброқ чиқди. Бир руюмка ароқ билан кайфи ошиб қолганди унинг. – Нафис гапирасанми?\n— Ўзинг гапиравер. – Аёлларникига хос бўлмаган йўғон овоз яна-да қўпол янгради.\n— Эркаклар учун ичамиз. Ҳақиқий эркаклар учун.\nМаҳфиза руюмкани ҳеч ким билан тўқиштирмай, уни чуччайган лабларига тутаркан, охиригача симирди. Мирзо узатган бокални олиб, нотаниш кишига қарагандек, ундан ажабланган бўлди, сўнг яхни ичимликни охиригача ичиб, аразли оҳангда сўз қотди:\n— Нега кўринмайсиз, Мирзо ака?\n— Ҳар куни телефонда гаплашаяпмизку. — Мирзо ўзини ҳайрон бўлгандек кўрсатса-да, айтилган гапдан хижолат тортгани билинди.\n— Менга фақат гапириш етмайди. Кўриниб туриш керак. Меҳр кўзда Мирзо ака. Меҳр нималигини биласиз-а? – У маъноли кулди. – Меҳр…\nОфициантнинг кабоб келтириши гапни бўлди. Абдумажид лаганни ўртага қўйиб, гўштларни сихдан чиқара бошлади. «Яна ароқ олиб келайми» деган официантнинг саволига боши билан «йўқ» ишорасини қиларкан, жимликни бузиш учун ароқ шишасини Мирзога узатди.\n— Сиз ҳам меҳмондек ўтирмай хизмат қилинг, Мирзо.\nТост айтиш навбати менга тегди. Сўзамол бўлмасам-да, ҳаммага соғлик тилаб, ароқдан бир қулт ичдим. Томоғим унча ачимади. Ёнимда ўтирган Гули рюмкани лабига тегизиш билан кифояланди. Абдумажид билан Нафиса ичишмаганди. Маҳфизанинг рюмкаси одатдагидек бўш. Мирзоники ярим.\nАбдумажид ҳаммани кабобга қаратиб, Нафисанинг идишига икки бўлак гўшт қўйди. Гулига манзират қилишни мендан сўради. Маҳфиза қачон олишга улгурди экан, бир бўлак гўштни тишлаб тортарди. Нафисанинг ичидан гап тошганми, Абдумажид тик турган бўлса-да, унга гапини маъқуллатмоқчи бўларди. Мен жим эдим. Ёнимдаги маюсчеҳра гапирмасди. Буни Абдумажид ҳам сезди. Ёнидаги жувоннинг гапи кўнглини ургандек, ундан жим бўлишига имо қилиб, менга сўз қотди.\n— Гаплашиб ўтиринглар Оташ ака.\nЖим ўтириш менга ҳам унғайсиз эди. Гапни нимадан бошлашни билмасдим. Узоқ сукут сақлаб турганим ёнимдаги аёлга ҳам ноқулайлик туғдирганди, менимча. Нима бўлса бўлди, деб тилимга келган гапни юзага чиқардим.\n— Хўжайинингиз анча бўлдими кетганларига?\n— Икки ой.\n— Ишлари яхши эканми?\n— Билмадим, ҳали пул келгани йўқ.\nЖим қолдик. Айтадиган гапим қолмади. Яна нима дейиш мумкин. Қизиқ, одамлар қаердан бунча гап топишади. Масалан мана, Нафиса. Келганидан буён оғзи тинмайди. Мирзо ҳам ҳар замонда Маҳфизага нимадир шивирлаб қўяди. Мен эса гапиролмайман. Гап йўқ. Гули ҳам ичимдагини топга ўхшайди. Бошини хам қилганча, ўтирибди.\n— Ишлайсизми? – Ноқулай вазиятдан чиқиш учун ўйлаб топган гапим шу бўлди.\n— Ёш бола билан уйдаман.\n— Бола қаерда?\n— Каттаси қайнонам билан. Кичигини ойимга қолдириб келдим. Соат неча бўлди.\n— Уч бўлаяпти.\n— Учда келаман дегандим ойимга. Болани олиб, ҳали уйга боришим керак. – Унинг кўзларидаги жовдираш раҳмимни уйғотди. – Бирорта танишим кўриб қолса шарманда бўламан. Нафиса опанинг гапига бекор кирдим.\nНигоҳимни даврага қаратдим. Абдумажиднинг тинглаётгани гумон бўлса-да, Нафиса ҳамон жавраяпти. Мирзо Маҳфизанинг қулоғига шивирлаяпти. Лекин сузилган кўзларга қараб аёлнинг бирор нарсани тушунадиган аҳволда эмаслигини билиш қийин эмас.\n— Қайтамиз. – дедим Абдумажиднинг кўзи менга тушганда.\nУ нигоҳимдаги қатъиятни кўриб эътироз билдирмади. Нафиса менга норози тикилди. Мирзо қаддини ростлаб стулга суянди. Фақат Маҳфизанинг сузилган кўзлари ўзгармади. Гулининг ўтиришида бетоқатлик сезиларди.\n— Ўтирибмизда Оташ ака. – Абдумажид ёнидаги вайсақининг гапларидан безор бўлганини менга маълум қилгандек, афтини буриштирди. – Бугун дам олиш куни бўлса.\n— Нафисанинг квартирасига борамиз. – Давра жонланганини пайқаган Маҳфиза ҳозир тўғри уша ерга борадигандек, ўрнидан турди.\n— Бошқа сафар. — Абдумажид нима учундир менга ҳадиксираб қаради.\n— Юринглар. – Нафиса ҳам шашт билан ўрнидан турди. – Мирзо акага ҳам кўрсатаман дегандим. Ярим соат вақтларинг кетади.\n— Нафиса опа.\nБу ёнимдаги жувоннинг илтижоли овози эди.\n— Ярим соат ҳеч нарса қилмайди. – Истараси совуқ аёлнинг буйруқ оҳангдаги гапи бу гал эътирозга учрамади.\nАбдумажид туриб, ҳисоб-китоб қилишга кетди. Аёллар ўзаро пичирлашиб, ортидан эргашишди. Мирзо билан машина томонга юрдик.\n— Шундай қушчани қўлдан чиқарманг, Оташ ака.\nЭри бўлган икки аёлнинг ўзини тутиши нафратимни қўзғаганди. Айтилган гапга жавоб берсам кайфиятим баттар бузилишини ўйлаб, лабимни тишладим.\nАёллар бир оз ҳаяллаб қайтишди. Гулини безовталик тарк этмаган, Маҳфизанинг кайфи янада ошган, ўтиришнинг бошидан менга ёқмаган шанғи аёл эса ҳушёр ва тетиклиги билан ажралиб турарди.\nБиз таклиф этилган квартира унча узоқ эмас, темирйулчилар хиёбонининг шундоққина ёнидаги бинода экан. Иккинчи қаватда жойлашган квартира янги таъмирдан чиққани учун хоналарда бўёқ ҳиди анқир, уй эски услубда қурилган бўлса-да, деразаларга осилган бежирим пардалар, оёқ остидаги ва деворга осилган янги гиламлар унча катта бўлмаган зални шинам кўрсатарди. Залга туташ ётоқхона ҳам дид билан жиҳозланган, ошхона балконга кўчирилган бўлиб, у болалар учун мослаштирилганди. Бу мўжаз хоначага кирарканмиз, Мирзони қўлтиқлаб олган Маҳфиза бирдан унинг бўйнига осилиб, уларни холи қолдиришимизни айтганда, Гулининг хавотир қўнган чеҳрасига қараб ўзимни ноқулай сездим.\nЗалга ўтдик. Уй соҳибасининг тинмай жаврашидан бошимга оғриқ кирганди. У квартира учун янги буюмлар олиб, ҳаммасини келтиришга улгурмагани, икки қизини чиқарса бу уйни ёлғиз ўғлига бериши ёки уни ҳовлида қолдириб, эр-хотин бу ерга кўчиши, эри хорижда яна уч йиллар ишласа, тўй бисотлари тахтлаши, машина сотиб олишгани-ю яқинда квартирали бўлишгани ҳақида мақтаниб гапираркан, ўзини дунёдаги энг бахтиёр аёл қилиб кўрсатмоқчи бўрарди.\n— Янги танишганларни ёлғиз қолдирайлик, хўжайин.\nАбдумажиднинг бундай очиқ мурожаати бу ерга биринчи бор келмаганини англатди. Жавоб кутишмай ётоқхонага киришаркан, мақсад фақат суҳбатлашиш экани эшик ярим очиқ қолдирилганидан маълум эди.\nГули безовталикдан қутилмаганди. Менга қолса уни бир дақиқа ҳам ушлаб турмасдим. Менимча, уйни тарк этиш муаммоси иккимизни ҳам бир хилда қийнарди.\nБолалар хонасига эшик ўрнатилмагани учун у ердаги гаплар қулоққа чалинарди. Мирзонинг хавотир оҳангида «улар эшитади, керак эмас, жим туринг» дея, овозини асабий кўтаришидан Маҳфизанинг унга тегажоғлик қилаётганини англаш қийин эмасди. Ётоқхонадан эса фақат Нафисанинг баланд овози келарди.\nГули бу икки аёлни қаердан танишини ўйлаб, ноқулай бўлмайдими, деган ҳадик билан ундан бу ҳақда сўрадим.\n— Нафиса опа билан қўшнимиз. – деди у негадир афсуслангандек, сўнг қўлимдаги соатга кўз ташлаб, тоқатсизланганини яширмади. – Уларга ўхшамайсиз. Мен ҳам ҳеч қачон эримга хиёнат қилмайман. Илтимос, кетайлик бу ердан. Айтинг уларга.\nУнинг ёлворгудек бўлиб айтган гапларидан шунчалар таъсирландимки, беихтиёр ичимдан нидо отилди.\nНафиса ётоқхонадан отилиб чиқди. Ортидан кўринган Абдумажиднинг кўзларида ҳайрат қотиб қолган, гоҳ менга, гоҳ Гулига тикиларди. Куйлак тугмаларини қадаганча даҳлизда Мирзо кўринди.\nБу гапни ким айтганини англолмадим. Шашт билан ўрнимдан туриб, эшикка йўналдим.\n— Кетдик. Гулини ҳам уйига олиб бориб қўйиш керак.\nТуфлимни киярканман, ортимда ҳаракатида шошқинлик уйғунлашган жувоннинг кетишга чоғланганини кўрдим. Нафисага «тезда қайтаман», дея Абдумажид менга эргашди. Мирзонинг чиқмагани бизни ажаблантирмади ҳам.\nМашинага ўтириб катта кўчагача жим кетдик. Бекатнинг ёнига етганимизда Гули машинадан тушишни айтди. Машина сақлаганда орқа томонга негадир қаролмадим. Лекин унинг тушаётганда «раҳмат» деган сўзи менга қаратилгани аниқ эди.\nИшхонага келиб, Абдумажид ҳам хонага кўтарилди. Нимадир дейишимни, аниқроғи дакки эшитишини кутарди. Кўриниши гуноҳ қилиб, жазо кутаётган кишининг ҳолатига ўхшарди. Гапни нимадан бошлашни билмасдим. Деразадан ишхонамиз олдидаги майдонга кўз ташладим. Ҳавонинг иссиқлигиданми, ёки дам олиш куни бўлгани учунми одамлар сийрак. Ортимга ўгирилиб, ғазабим келди. Абдумажид оғир хаёл сурган кишидек хомуш ўтирарди.\n— Нечта фарзандингиз бор, Абдумажид.\nХато иш қилганини энди ҳис қилгандек у менга гуноҳкорона тикилди. Ўтган ҳафта уйида туғилган кунини нишонлагандик. Нафисадан минг бор чиройли хотини, икки қиз ва бир ўғли борлигини кўргандим. У кўзини яна столга қадаган бўлса-да, назаримда гап эшитишга тайёр турарди.\n— Қайтар дунё, деган гап бор. Ўғилни уйлантирсангиз, келинингиз ўшаларга ўхшаса, нима қиласиз Абдумажид?\nУ шашт билан менга қаради. Оғир гапдан юзи қорамтир тус олганди.\n— Бу гапингиз яхши эмас, Оташ ака.\n— Қилаётган ишингиз яхшими?- Айтган гапим унга қанчалик қаттиқ таъсир қилганини сезиб турардим. — Ҳеч бўлмаса қизларингизни ўйланг. Катталарнинг гуноҳи учун фарзандлар жазога тортилишини биласизми.\nГапимни телефон қўнғироғи бўлди. Ҳамиша гўшакни кўтарадиган одам бу гал шошилмади. Телефоннинг навбатдаги овози янграганда ноилож гўшакни олди.\n— Алё. Йўқ, боролмайман. Йиғилиш бор экан. Мирзога ҳам айтинг, тез келсин.\nУ гўшакни қўйди.\nНима учундир ундан кўз узмай турардим. У ҳам менга қарашга ботинмай, боши хам, сукут сақларди. Яна нимадир дейиш бефойда туюлди менга. Тўғриси, у билан гаплашгим келмасди.\n← Аввалги Аввалги Хайрулла Холтўраев (1984)\nКейинги → Кейинги: Ҳусния Пардаева. Тоғлар чорлови (ҳикоя)


17:04 / 27.11.2018 782 pdf Ўқиш режими + -\n«Менга маслаҳат беринглар, кимдан бошлаб берай?» деди Умар.\nУларнинг баъзилари: «Ўзингиздан бошланг, сиз бу ишнинг валийсисиз», дейишди.\nЎша вақтда Абу Мусо Ашъарий розияллоҳу анҳу Баҳрайнда амир эдилар. У киши мазкур бойликни Байтулмолдан марказий ҳукуматга ўз ёрдамчилари Абу Ҳурайра розияллоҳу анҳу орқали юборган эдилар.\nМол тақсимлашни кимдан бошлаш масаласида эса раҳбарнинг таклифи маъқул деб топилди.\n«(Ҳазрати Умарнинг уруғи) Бану Адий Умарнинг олдига келиб: «Эй Расулуллоҳ соллаллоҳу алайҳи васалламнинг халифаси!» деб гап бошлаган эдилар, у: «Абу Бакрнинг халифаси! Расулуллоҳ соллаллоҳу алайҳи васалламнинг халифалари Абу Бакр», деди. Улар: «Хўп, майли. Лекин ундай бўлса, шу иккиси қилган ишни қилсанг бўлмайдими?» дейишди. Шунда Умар: «Ҳай-ҳай, эй Бану Адий! Менинг орқамдан (мол) емоқчи бўлдингизми?! Яхшиликни сизларга қилишимни хоҳладингизми?! Йўқ! Аллоҳга қасамки, чақирилмагунингизча (ундан ҳеч нарса) олмайсизлар. Агар дафтарнинг охирида қолсангиз ҳам! Менинг икки соҳибим бор. Улар бир йўлдан юрдилар. Агар мен уларга хилоф қилсам, менга ҳам хилоф қилинади. Аллоҳга қасам, биз бу дунёда нимаики фазл орттирган бўлсак, охиратда амалимиз учун Аллоҳнинг савобидан умидвор бўлсак, фақат Муҳаммад соллаллоҳу алайҳи васаллам туфайлидир. У зот бизнинг шарафимиздир. У зотнинг уруғлари арабларнинг энг шарафлисидир, кейин уларга яқини, кейин уларга яқини. Араблар Расулуллоҳ соллаллоҳу алайҳи васаллам билан шарафландилар. Уларнинг баъзилари насабда у зотнинг катта аждодлари билан бирлашиши ҳам мумкин. Биз эса насабда у зотнинг яқин аждодлари билан бирлашамиз. У ёғига эса Одам алайҳиссаломгача у зотдан ажрамаймиз. Аммо Аллоҳга қасамки, агар қиёмат куни ажамлар амаллар билан, биз эса амалсиз келсак, улар Муҳаммадга биздан кўра ҳақлироқ бўлишади. Ҳеч ким у зотга қариндошлигига қарамасин, Аллоҳ учун амал қилсин, чунки амали ортга сурган одамни насаби илгарилата олмайди», деди».\n“Ислом тарихи” китобининг 1-жилди асосида тайёрланди\n15:02 / 27.11.2018 3511\n19:08 / 27.11.2018 1944\n1187 15:05 / 26 август\n869 07:10 / 27 сентябрь\n1470 07:30 / 09 апрель\n545 08:00 / 07 ноябрь


Тошкентнинг энг обрўли маҳаллаларидан бири ахлатга тўлган (тўплам)\n- Тошкентнинг энг обрўли маҳаллаларидан бирининг бугунги аҳволини кўринг. Тошкентнинг энг обрўли маҳаллаларидан бири деб ҳисобланадиган Изза маҳалласининг кўчалари бунги кунда ахлатга тўлган, йўллари эса ўйдим-чуқур бўлиб ётибди. (ўзбек тилида видео)\n- Зокиржон Алматов: Президент бизга жуда катта вазифаларни юклади. (ўзбек тилида видео)\n- Тожикистон Маданият вазирлиги тожик аëлларига тавсия қилинган кийим-кечакларни чоп этди (фотогалерея)\n- Назарбоев Қозоғистон ҳукумати ва парламентга қозоқ тилида гапиришни буюрди. Бундан мана нима чиқди. (видео Настоящее время)\n- Борис Немцов. Бир лаҳзадай ўтган ҳаёт. (фотогалерея)\n- “Оскар” ҳайкалчалари қандай тайёрланади. (видео Настоящее время)\n- Янукович Қримга қандай қочган. Гувоҳлар кўрсатмалари. Февралнинг охирида Украинанинг собиқ президенти Виктор Янукович Қримга қочганига 4 йил бўлди. Крым.Реалии лойиҳаси соатма соат унинг маршрутининг аниқлаб чиқиб, гувоҳларнинг давлатга ҳиёнат бўйича иш юзасидан берган кўрсатмаларига асосан қочиш тарихини қайта тиклади. (Директ видеоси)\n- Тарихчи Дмитриевнинг психиатрик экспертиза натижалари: соғлом ва жинсий оғишларга эга эмас. 2016 йили Сталин даври қурбонларининг оммавий қабрини топган тарихчи педофилияда ва болалар порнографиясини тайёрлашда айбланиб, ҳисбга олинган. Бунинг далиллари тақдим этилмаган. Экспертиза у қилган расмларда порнографини аниқламади, Дмитриевни эса психиатрлар педофил дея тан олишмади. (Директ видеоси)\n- Словакияда мамлакат тарихида илк бор журналист ўлдирилди. Қотиллик талқини - журналист ўтказган терговлардир. (Директ видеоси)


Эфиопиялик 37 ёшли тадбиркор Бетлехем Тилахун дунёнинг 50 мамлакатига қўлда ишланган пойабзални етказиб беради, у 13 йил аввал шу бизнесга старт берган.\nТилахун Аддис-Абебанинг Зенебеворк туманидаги цехда чарм ва истеъмолдан чиққан автомобиль шиналаридан soleRebels бренди пойабзалини ишлаб чиқариш билан шуғулланади.\nБугунги кунда Тилахунга дунёнинг барча бурчакларидан кўплаб буюртмалар келиб тушмоқда.\nУч фарзанднинг онаси бўлган тадбиркор "Анадолу"га аксарият аҳолиси ишсиз бўлган ва қашшоқликда яшовчи Зенебеворкдаги муваффақият тарихи ҳақида сўзлаб берди.\nТилахуннинг сўзларига кўра, у университетни тугатгач, қандай қилиб қўл остидаги материаллар ва усталарнинг ижодий кўникмаларини рақобатбардош маҳсулотга айлантириш ҳақида ўйлаб қолди.\nАёл уни ишлаб чиқишда истеъмолдан чиққан автомобиль шиналаридан ишланувчи анъанавий selate ва barabasso пойабзал моделларига мурожаат қилмаган. "Италия армияси билан кураш олиб борувчи маҳаллий исёнкорлар шундай пойабзал кийишган, шунинг учун ҳам пойабзал русуми soleRebels номини олган", - деди Тилахун.\nТадбиркор аёлнинг сўзларига кўра, у ишлаб чиқаришни 5 нафар уста билан бошлаган, бугун эса унинг ишчилари сони 200 нафарга етган. Компания кенгайиш доирасида яна 200 кишини ишга олишни режалаштирмоқда.\nТилахуннинг айтишича, soleRebels пойабзал бренди бутун дунёда, шу жумладан Африкада ҳам тез танилиб бормоқда. "Биз интернет орқали пойабзалимизни 50 мамлакатга сотамиз. Компания Япония, Сингапур, Тайвань, АҚШ, Греция, Испания, Австралия, Швейцария ва бошқа мамлакатларида ўз дўконларига эга", - деди Тилахун.\nТадбиркорнинг маълум қилишича, мамлакат ичидаги талабнинг ўсиши муносабати билан компания яқин орада янги фабрикани очиш ва унда янги пойабзал моделини ишлаб чиқаришни режалаштирмоқда.\nЭфиопия пойабзал soleRebels


Hikoyalar | Taqdirim 6\nКечаги муносабатдан яхшигина роҳат олган эканман, роса ухлабман, соат 11га яқинлашганида уйғондим. Бироз дангасалик билан ётдим, турмадим. Анчадан бери стрессда бўлганим, ҳавотирда яшаганим, танамга дам бермаганим оқибптида кучли чарчашга учраган эдим, кечаги ишқий муносабатлардан кейин асабларим анча бўшашди, тиниқиб дам олибман. Шаҳриза тушлик тайёрлаганида мен нонушта қилдим, она-бола эса тушлик ейишди. Қорин тўйгач қўрғон ишларини саранжомлашга тушдим. Нимадир қилиб вақтимни ўтказмасам бўлмас эди. Шаҳризанинг намёкларига чиройли жавоб қайтариб, ўзимни олиб қочдим. Аёл кишига баъзан етишиб бўлмаганидек, аёл ҳам баъзида эркакка етишолмаслиги лозим. Шунда бир-бирларини соғинишиб, кейин "севишишади". Доим ва осон бўлган қўшилишлар охири ажрашиш билан тугайди. Шу сабабли ўзимни бироз тортдим, ишларни баҳона қилдим. Шаҳриза аразлаб қолди. Ўз холига қўйдим, кечга бориб гаплашиб юборишини билардим. Бундан ташқари, мен бир қарорга келишим лозим эди. Агар Шаҳризанинг бокиралигини олсам, муносиб жавоб қайтаришим учун бир қарорга келмасам бўлмайди. Унга уйланаманми? Ташлаб кетаманми? Ёки бирга олиб кетаманми? Саволларга жавоб топишим учун отахоннинг бу хусусдаги гапларини эшитишим шарт. Аммо мен бу мулоҳазаларимни бирортасини қизчамга айтмадим, ишларга қараш баҳонасида ёлғиз қолиб яхшилаб ўйладим. Майли, эртага қариянинг хоҳишларига ҳам қарайман, буёғи таваккал энди. Унгача шошмай тураман.\nОқшом доимгидек ўтди, Шаҳриза онасига билдирмаса-да, ташқарига чиққанида менга аразини сочиб юрди. Онаси ухлаганидан кейин чиқади, деб ўйлаб, ҳовлидаги жойимга ётиб уни кута бошладим. Кўзим илиниб ухлаб қолибман. Бир маҳал бошимни силашларидан чўчиб уйғониб кетдим, қарасам тепамда Шаҳриза сочларимдан силаб ўтирибди.\n- Кел гулим.\n- мени чақирмасдан ухлаб ётибсиз, билар эдим сизга керакмаслигимни, ечинтириб бир марта кўрдингиз. энди сизга керакмасман а? -аразини тилига чиқарди заҳарчам.\n- бироз чарчабман, кўзим илинибди, онажонинг ухладими?\n- ҳмм, онам ухлади, сиз ухладингиз, битта мен оловда ёниииб юрибман халигача.\nБир нима амал қилмасам, бу қизча эртага пешингача жавраши мумкинлигини билдим ва лабларига лабларимни босдим. Қизчам қўллари билан қаршилик кўрсатиб. гўё жиддий аразлагандек ўзини тутди. Унинг қилиқлари кулгули бўлса ҳам, завқли кўриниш эди. Қатъий қарорга келган бўлганимда шу холатида зўрлаб иффатини бузган бўлар эдим. Ана унда ҳақиқатда таслим бўларди қизча. Хозирги қаршилиги ҳам чакки эмас, менда овчилик ҳислати қайта уйғонди, шаҳватим қўзиб, энди унгв ўгай қизимга қарагандек, ташландим...\nУни тагимга олиб, роса эзғилаб "қийнадим". Лабларидан сўриб ташладим. Инграшлари эркаланиш оҳангида чиқишни бошлагунича кучимни кўрсатдим. Тагимда ярим яланғоч хода ётганида унга дедим:\n- гўё ўгай қизимдексан, аянгдан беркитиб сени сикиб юргандекман, асалгинам.\nБу гапимни эшитиб кўзларида шаҳват шунчалар ёндики, анча сониялари сукут билан ўтди, кейин шивирлаб деди:\n- ҳам эрим ҳам дадам бўлинг розиман...\nБу кеча кечагидан бироз сустроқ ўтса-да, Шаҳризани\nяхшигина қониқтириб қўйдим. Бечора қизча кайф ҳамда чарчоқдан шу холатга келдики, тўшагимдан тургиси келмас эди. Онаси уйғонгунича ёнимда, қучоғимда ётди. Қизчамни чот қилиб бўшанган бўлсам-да, бу нарса манга камлик қила бошлаганди. Аммо уни покизалигини бузишга шошмаслигим керак эди. Мени шошмаслигим, ақл билан иш тутишим, оғир-босиқлигим уни жунбушга келиши сабабларидан бирилигини биламан. Бу ва юқорида санаган сабабларга суяниб. уни руҳий тарафдан ўзимга қарам қилишга аҳд қилдим. Бу кеча шу тарзда ўтгани билан. кундузи эса кечагидек, жинсий яқинлашувсиз ўтди. Шаҳриза бугун аразламади, вазиятни тўғри баҳолашни билди. Мени тушунгандек бўлди, орада флиртовать қилиб, қичиқ гаплари билан мени тузоққа тушириб, ўзини бермасдан қочишни ҳаракатини ҳам қилди. Албатта, хали ёшгина қизбола, ўйинларини қилаверсин, унинг ўйинлари менга ҳам ёқди.\nYozdi: BekHan_YolG‘iZ Bo‘Ri_Aᒎᗩᒪ (22 Sen 2021, 16:44)\nSaytda: 94 | A'zolar: 17029 | Reklama


31 Temmuz 2019 - 8:00 'да юкланди ва 1072 марта ўқилди.\nYazıyı paylaş "Аз-Замахшарий арабларга араб тилини ўргатган олим"\n1997 йилда Ҳаж ибодатини бажаришга борганимизда Мадинада меҳмонхонага жойлашиб энди уйқуга кетгандик, юзлаган Мадиналиклар келиб: “Сизларнинг орангизда Замахшарий бор экан, шуни зиёрат қилгани келдик”, – дейишди.\nУ пайтда Замахшар қишлоғи имоми, 70 ёшдан ошган қария энди уйқуга кетганди. Мен уларга: “Ана ўша сизлар излаётган одам”, – деб уни кўрсатдим.\nТумонат одам бечора қарияни ўпиб қучоқлаб ўлдириб қўйишларига сал қолди. У бечора: “Дод, мени қутқаринглар, араблар менга ҳужум қилаяпти!”, – деб бақира бошлади.\nАраблар имом Замахшарийни “Устоз” деб аташар экан ва имом Бухорийдан ҳам афзал билишар экан.


Яманнинг Ходайда шаҳрига ҳужум бошланди | Azon.uz - Ахборот-таҳлилий портал\nЯманнинг Ходайда шаҳрига ҳужум бошланди\n12:50 13.06.2018 678\nСаудия Арабистони бошчилигидаги халқаро коалиция Яманнинг Қизил денгиз соҳилида жойлашган Ходайда порт шаҳрига ҳужум бошлади, дея хабар бермоқда Al-Arabiya. Коалиция шаҳарни исёнчи хусийлардан озод қилмоқчи.\nМаълумотларга қараганда, ҳукумат кучлари портга кенг миқёсли ҳужумга киришган, халқаро коалиция кучлари эса уларни денгиздан ва ҳаводан қўллаб-қувватламоқда.\nАввалроқ БМТ Ходайда ва унинг атрофида жанговар ҳаракатларнинг ўтказилиши кўплаб тинч аҳолининг ўлимига ва умуман Яманда гуманитар ҳалокатга олиб келиши мумкинлигидан огоҳлантирган эди. Ходайда ишлаб турган кам сонли портлардан бири ҳисобланади, импортнинг 70 фоизи айнан шу порт орқали келади. Бу шаҳарда тахминан 600 минг аҳоли истиқомат қилади.\n“Гуматинар ташкилотлар зудлик билан фавқулодда ҳолатлар учун режа ишлаб чиқмоқда, – деган эди БМТнинг Ямандаги гуманитар ёрдам мувофиқлаштирувчиси Лиз Гранде. – Агар ҳодисалар хавфли сценарий бўйича юз берса, 250 минг киши бор будидан айрилиши ва шунчаки ўлиб кетиши мумкин”.\nУнинг таъкидлашича, Ходайда нафақат аҳоли зич яшайдиган шаҳар, балки Яманда очлик ва вабо тарқалишининг олдини олиш учун зарурий маҳсулотлар етказиладиган нуқта ҳамдир.\n20:30 21.09.2018 6508


Мисрда Ўзбекистон Мустақиллигининг 30 йиллиги муносабати билан тадбир ўтказилди | Azon.uz - Ахборот-таҳлилий портал\n2159 16:30 03.09.2021\nМиср Араб Республикаси ўқув юртларида ҳозирда бир неча юзлаб Ўзбекистонлик талабалар таҳсил оладилар. Улар ҳар йили Юртимизга оид байрам муносабатлари билан тўпланиб турли тадбирлар ўтказиб, Ватанимизни ушбу диёрда янада кенгроқ танилишига улкан ҳисса қўшадилар. Ўзбекистон Мустақиллигининг 30 йиллиги муносабати билан ўтказилган ушбу тадбир ҳам шулар жумласидан бўлди. Дастлаб, 31 август куни Қоҳира шаҳри Наср шаҳарчаси 7-туманда жойлашган Нил араб тили марказининг ўқув биноси мажлислар залида катта тадбир бўлиб ўтди. Унда Қоҳира университети магистранти Ҳусайнхон Яҳё Абдулмажид бошчилигида Ал Азҳар университети талабалари, Ислом тадқиқотлари олий маъҳади магистрантлари, мазкур марказ ўқувчилари қатнашишди. Тадбирни Нил маркази раҳбарияти, устоз ва ўқувчилари ҳамда бир нечта меҳмонлар кузатишди. Унда йиғилганларни юртимиз тарихи, давлатимиз рамзлари, маданияти, халқимиз урф-одатлари улуғ алломаларимиз ҳаёти ва ижоди билан яқиндан таништирилди.\nЎзбекистондаги барча вилоятлар географик жойлашуви ва хусусиятларига оид тайёрланган видеоролик орқали диёримиз билан янада яқиндан танишиш имкони бўлди. Тадбир давомида шер ва нашидлар айтилди.\n1 сентабр кунида ҳам Нил марказининг аёл-к,излар булими мажлислар залида шу муносабат билан қизлар жамоаси билан яна бир тадбир утказилди. Унда юқорида айтилган лавҳаларга қушимча тарзда ўзбек миллий урф одатлари билан таништирилди хамда миллий либослар намойиши, ёр-ёр, алла, машхур ўзбек аёллари хақида чикиш қилинди.\nШунингдек, сахна кўринишлари намойиш этилди.\nБадиий қисм тугагач, барча тадбир иштирокчилари ва меҳмонлар ўзбекона тушликка таклиф этилди ва дастурхонга миллий таомларимиз палов, манти, сомса, норин тортилди. Тўлиқ араб тилида ўтказилган ушбу тадбир йиғилган бошқа миллат вакилларига юртимиз билан яқиндан танишиш имконини берди.\nМиср Ўзбекистон Ал-Азҳар талаба\n1133 21:05 21.01.2022\n502 12:25 20.01.2022\n2105 19:04 12.01.2022\n366 17:30 04.01.2022\n720 14:50 30.12.2021


Мексикада Ислом - Hidoyat.uz\nАсосий саҳифа Мақолалар Мексикада Ислом\nЧоп этилди Oktabr 10, 2019 Мексикада Исломda fikr bildirishni o'chirish\nМексика Қўшма Штатлари аҳоли сони бўйича дунёнинг йирик мамлакатлари қаторига киради. Кўҳна тамаддунлар ватани бўлмиш бу ўлкада бугун 133 миллиондан ортиқ киши яшайди. Мусулмонлар бу тупроқларга анча илгари, Мексикани европаликлар ишғол қилган пайтлардаёқ келган. XIX аср охири – XX аср бошларида Яқин Шарқдан кўплаб муҳожирлар кўчиб келди, уларнинг орасида мусулмонлар ҳам кўп эди.\nМексикада Ислом динига эътиқод қилувчилар бошқа дин вакилларига нисбатан сезиларли кам. Лекин мусулмонлар сони тобора ўсиб боряпти. Улар орасида сосил, майя каби қадимий маҳаллий халқларнинг вакиллари ҳам бор. Мексика мусулмонлари асосан суннийлардан иборат. Вашингтондаги “Pew Forum on Religion and Public Life” тадқиқот маркази ҳисоб-китобларига кўра, Мексикада 2010 йили 111 минг мусулмон яшаган. Уларнинг адади 2030 йилга бориб 126 мингга етиши кутиляпти.\nМексикадаги илк масжид – “Сурайё” жомеси (Mezquita Suraya) 1986-1989 йиллари Коауила штатининг Торреон шаҳрида қурилган. 1995 йили инглиз миллатига мансуб мусулмон Умар (Марк) Уестон Мексика исломий маданият марказига асос солди. Бу марказ намозхоналар қуриш, исломий таълим, адабиётларни таржима қилиш ва чоп этиш, ҳалол туризмни ривожлантириш билан шуғулланяпти. Бундай бирлашмалар ҳозир Нуэво Леон, Коауила, Халиско, Чиапас каби штатларда ҳам фаолият юритяпти. Бугун мамлакатда 15 та масжид бор, уларнинг аксарияти Чиапас штатида.\nМуфтий ҳазратлари Германия элчисини қабул қилдилар


«Кўп болали оила» тушунчасига аниқлик киритилмоқда. Тегишли қонун қабул қилинди\n18 ёшга тўлмаган болалари сони 4 нафар ва ундан ортиқ бўлган оила кўп болали оила ҳисобланади. Бунда агар 4 нафар ва ундан ортиқ болаларидан бир нафари ёки ундан кўпроғи таълимнинг кундузги шаклида ўқиётган ҳамда 22 ёшга тўлмаган бўлса, бу оила ҳам кўп болали оилалар тоифасига киритилади.\n5 август куни Олий Мажлис Қонунчилик палатасининг навбатдаги йиғилиши бўлиб ўтди. Бу ҳақда палата сайтида маълум қилинди.\nЙиғилишда кўп болали оилаларнинг ҳуқуқий мақомини аниқ белгилаш қонунчилик ва ҳуқуқни қўллаш амалиётида ушбу тушунчанинг бир хилда қўлланилишини таъминлаш мақсадида «Ўзбекистон Республикасининг айрим қонун ҳужжатларига қўшимча ва ўзгартишлар киритиш тўғрисида»ги қонун лойиҳаси иккинчи ўқишда кўриб чиқилиб, қабул қилинди.\nТаъкидланишича, «кўп болали оила» тушунчасига аниқ мезонлар белгиланмагани давлат томонидан берилаётган имтиёзлардан турлича фойдаланиш ҳолатларига сабаб бўлмоқда. Бу эса ўз навбатида амалиётда ҳуқуқ нормаларини қўллашда ижтимоий адолат принципларининг бузилишига олиб келмоқда.\nҲозирда «кўп болали оила» тушунчаси 21та қонун ҳужжатида, 5та қонунда қўлланилиб, уларда бу тушунчаларга турли талқинлар берилган.\nЭндиликда мазкур қонун билан Оила кодексига «кўп болали оила» тушунчаси ва унинг ҳуқуқий мақомини белгиловчи қўшимча киритилмоқда.\nУнга кўра, 4 нафар ва ундан ортиқ 18 ёшга тўлмаган боласи бўлган оила кўп болали оила ҳисобланади.\nБунда агар 4 нафар ва ундан ортиқ болаларидан бир нафари ёки ундан кўпроғи таълимнинг кундузги шаклида ўқиётган ҳамда 22 ёшга тўлмаган бўлса, бу оила ҳам кўп болали оилалар тоифасига киритилади.\nИзоҳланишича, мазкур қонун давлат ҳимоясига муҳтож кўп болали оилаларга ижтимоий адолат принципи асосида имтиёзлар берилишига, жумладан турар-жой, ер ажратиш, солиқ тўловлари ва бошқа бир қатор имтиёзлардан кенг фойдаланишга ҳуқуқий асос яратади.\nЭслатиб ўтамиз, қонун лойиҳаси апрель ойида Адлия вазирлиги томонидан жамоатчилик муҳокамасига қўйилган эди.


Эрон президенти БМТ Бош Ассамблеяси саммитида Американинг асл мохиятини баён этди - Parstoday\nсентябр 23, 2020 16:38 Asia/Tashkent\nЭрон президенти Ҳасан Руҳоний сешанба куни кечқурун Теҳрон вақти билан видеоконфренция шаклида ўтказилган БМТ Бош Ассамблеясининг 75 йиллик сессиясида Эроннинг дунё муаммолари бўйича қарашлари ва позицияларини баён қилди. У Америка табиати ва бртомонлама муносабатларининг оқибатлари ҳақидаги фактларга мурожаат қилди.\nПрезидентнинг кеча қилган нутқида иккита муҳим масалага алоҳида ургу берилган:\nБиринчи масала шудан иборатким, Эрон халқи ҳеч қачон Америка зўравонликларига буйсунмаслиги ва буни амалда ўз исботини топганига ургу берилади. Бир неча минг таърихга эга бўлган Эрон халқи золим ҳукуматга Эронга нисбатан хоҳлаганича муносабатда бўлишига ҳеч қачон йўл қуймайди.\nЭрон президенти Америка на уруш ва на музокарани Эронга юклата олмаслигини баён этиш зимнида, бугун дунё аҳли мажбурлаш ва зўравонликларга " йўқ" дейиши лозим,-деб таъкидлади.\nИккинчи масала бу АҚШ-ни глобал хавфсизликнинг хавфли ва таҳликали мавжудотга айлантирган иккиюзламачилик ва қарама-қаршиликларнинг ифодасидир.\nБу иккиюзламачиликларнинг бир қисми инсон ҳуқуқларига боғлиқдир. Инсон ҳуқуқларини ҳимоя этиш масаласида Ғарб қарашида кўп иккиюзламачилик мавжуд. Ҳозирда Америка жамиятида мушоҳада этиладиган нарса бунга яққол мисол бўла олади. Америка халқи раҳбарларининг ирқпарастлиги, молиявий фасодликлари, адолатсизликлари ва масъулиятсизликларидан чарчаб қолган ва ҳозирда бутун дунё уларнинг эътирозларини мушоҳада этмоқда.\nАмерикадаги ирқчиликка қарши эътирозлар\nЭронлик олимларнинг кўп йиллик сайъ-ҳаракатлари натижасида ядровий билимларни тинчлик йўлида фойдаланиш мавзўсида ҳам биз АҚШ-нинг ноанъанавий санкциялари ва қаршиликларига гувоҳ бўлмоқдамиз. Ушбу ҳаракатлар нафақат қонуний сабаб ва мантиққа эга эмас, балки қонунсизликни тарқатишга қаратилган бўлиб, натижада БМТ қабул қилинган резолюцияларига эътибор қаратмаслик ва Хавфсизлик Кенгаши қарорларини эътиборсиз қолдиришдир.\nАмерика атом қуролидан фойдаланган ягона мамлакат сифатида ядровий қуролларидан холи дунё йўлидаги энг катта тўсиқлик саналади. Аммо Оқ Уй сионистик режим каби ўз иттифоқчилари билан ядровий захира амборларини кенгайтириш ва унга эга бўлиш йўлида кўмак бериб, Арабистон ва Исроилнинг ноанъанавий фаолиятларига эътибор қаратмайди.\nАмерикалик машҳур назариячи Навом Чомеский\nАмерикалик машҳур назариячи Навом Чомеский Вашингтон сиёсатларида икки стандартли муносабатларнинг айримларига ишора этиб, сиёсий муносабатда беқарорлик қизиқарли тушунчага эга. Эрон минтақада ИШИД террористик гуруҳи билан қарши кўраш олиб борганида, бу сайъ-ҳаракат беқарорлик деб таърифланади. Аммо Америка Ироққа ҳужум қилиб, бу мамлакатни тақсимлаш мақсадида юзлаб минг одамларни қатл этиши, миллионлаб одамларни оворагарчиликка юзмаюз этгани, мамлакатни нобуд қилиш ва мазҳабий тўқнашувларни бошлаганида ва бутун минтақани тартибсизликка учратганида, терроризмни бутун дунёда тарқатганида эса бу сайъ-ҳаракатни бутун дунё манфаатида давом эттирилиши лозим бўлган барқарорлик учун Америка рисолатининг бир қисми сифатида талқин этилади.\nБундай шароитда Американинг бирёқлама муносабати ва сиёсатларига қарши туриш, шубҳасиз глобал эҳтиёждир. Халқаро ҳамжамият ушбу сиёсат халқаро муносабатларда бир воситага айланмаслигига йўл қуймаслик учун қарши турадиган йўлни топиши керак.\nЭрон Ислом Жумҳурияти президентининг БМТ Бош Ассамблеясининг 75 йиллик сиссиясидаги нутқи, аслида хавфсизлик, демократия ва инсон ҳуқуқларини ҳимоя қилиш каби шиорлар орқасида яширинган АҚШ-нинг биртомонлама муносабатларининг дунё тақдирига таъсирини ифода этади.


Ишловчи аёллар манфаати улар тўлиқ қамраб олинмоқдами? — Ishonch Gazetasi\nВазирлар Маҳкамаси, Савдо-саноат палатаси ҳамда Касаба уюшмалари Федерацияси ўртасида имзоланган Бош келишувда хотин-қизлар манфаатларини ифодаловчи алоҳида боб киритилгани ишловчи аёллар манфаатларини ҳимоя қилишда муҳим аҳамият касб этмоқда.\nШу асосда жойларда хотин-қизларнинг жамиятдаги мавқеини мустаҳкамлаш, уларнинг меҳнат қилиши ва эркин касб танлаши, хавфсиз меҳнат шароити, ижтимоий ҳимоя, тиббий хизмат билан таъминланиши, ижтимоий ва маданий ҳаётда қатнашиши, билим олиши, шахс эркинлиги ва дахлсизлигини таъминлаш масалалари юзасидан қатор ишлар амалга оширилаётир.\nХусусан, Хоразм вилояти касаба уюшма ташкилотлари бирлашмасининг хотин-қизлар комиссияси томонидан 2017-2018 йиллар учун белгиланган иш режасига мувофиқ давлат ва жамоат ташкилотлари билан мустаҳкам ҳамкорлик асосида фаолият олиб борилиб, шу муддатда 297 та нодавлат мулк шаклидаги корхона ва ташкилотларда меҳнат қилаётган 482 нафар болали аёлнинг ойлик маоши сақланган ҳолда иш вақти ҳафтасига 35 соатдан ошмайдиган қилиб белгиланди.\nИш ва ўқиш жойларида хотин-қизлар улар ўртасида репродуктив саломатликни мустаҳкамлаш, тиббий маданият ва саводхонликни юксалтириш мақсадида «Соғлом авлод учун» халқаро хайрия фонди вилоят бўлими, вилоят Перинатал маркази, Она ва бола скрининг маркази билан кенг ҳамкорлик йўлга қўйилди.\nИшлаётган, айниқса, кам таъминланган, кўп болали ёлғиз, фарзанд кўрмаган аёллардан 29 нафари санаторийларда бепул соғломлаштирилди.\nҚолаверса, ушбу даврда икки ёшдан уч ёшгача бола парвариши учун таътилда бўлган 878 нафар ёш онага 190 миллион сўмлик моддий ёрдам кўрсатилди. Олий ўқув юртларида таҳсил олаётган 151 нафар талабага контракт пулларининг бир қисмини қоплаш учун корхоналар ҳисобидан 234 миллион 974 минг сўм, кам таъминланган, боқувчисини йўқотган оилалар фарзандлари учун ўқув қуроллари, дарсликлар харид қилиш харажатларини қоплаш учун 4509 нафар болага корхоналар ҳисобидан 260 миллион 385 минг сўм сарфланди. Кам таъминланган ёш оила вакилларининг 3979 нафарига 611 млн. 371 минг сўмлик моддий ёрдам кўрсатилди. 299 та корхона ва ташкилотларда 129 нафар ходимнинг фарзандларига чет тилларни ўрганишига кўмаклашиш мақсадида 24 миллион сўмдан ортиқ миқдорда моддий ёрдам кўрсатилди. Уй-жой қуриш ва мамлакатимизда ишлаб чиқарилган, узоқ муддат фойдаланиладиган товарларни харид қилиш учун 112 та ёш оилага 478 миллион 210 минг сўм фоизсиз ссудалар ажратилди. Буларнинг барчасидан биринчи галда аёллар манфаатдор бўлишди.\n2017-2018 йиллар давомида нодавлат сектор тизимидаги 72 та корхона, ташкилотларда ишлаётган, кичик бизнес ва хусусий тадбиркорлик билан шуғулланаётган хотин-қизлар учун иш жойларида санитария-гигиена ҳолатларининг таъминланганлик ҳолати ўрганилди.\nБугунги кунда жамоа шартномаларига ноқулай шароитда ишлаётган аёлларга имтиёзлар бериш, мактабгача ёшдаги болалари бўлган аёлларга ойда бир кун ҳамда икки ва ундан ортиқ 12 ёшгача фарзанди бўлган аёлларга иш кунини 1 соатга қисқартириш ва 3 иш кунидан иборат қўшимча таътил бериш, 14 ёшгача фарзанди бўлган ва ҳомиладор аёлларга тўлиқсиз иш ҳафтасини белгилаш, бола тарбияси муносабати билан таътилга чиққан аёлларга моддий ёрдам бериш, аёлларни тиббий муассасаларда бепул даволаш ва ходимларни тиббий кўрикдан ўтказиш каби мажбуриятларни киритишга эришилди.\nБироқ ҳамма корхона ва ташкилотлар ҳам касаба уюшмаларига жалб қилинмаган. Айрим хусусий ҳамда қўшма корхоналарда ишловчи хотин-қизлар имтиёзлардан фойдалана олмаётганидан ҳам кўз юмолмаймиз.\nМеҳнат кодексида бюджет ташкилотларда ва нодавлат секторда фаолият кўрсатаётган хотин-қизлар учун бир хил имтиёзлар кўзда тутилмаган. Масалан, Меҳнат кодексининг 116-моддасида иш вақтининг қисқартирилган муддати ва 228-1 моддасида уч ёшга тўлмаган болалари бор, бюджет ҳисобидан молиявий жиҳатдан таъминланадиган ташкилотлар ва муассасаларда ишлаётган аёллар учун иш вақтининг қисқартирилган муддатига бўлган ҳуқуқи белгиланган. Ҳар икки моддада ҳам бюджет ҳисобидан молиявий жиҳатдан таъминланган муассасаларда ишловчи хотин-қизлар кўзда тутилган. Шу боис, ушбу моддаларга ўзгартириш киритиш, бюджет ҳисобидан молиявий жиҳатдан таъминланган муассасаларда, шунингдек, фаолият тури ҳамда мулк ва хўжалик юритиш шаклларидан қатъи назар, шу жумладан, тадбиркорлик субъектлари томонидан ташкил этилган ишлаб чиқариш корхоналари (завод, фабрика ва бошқалар)да ишлаётган аёлларга ҳам иш вақтининг қисқартирилган муддатини жорий этиш лозим. Бу билан барча ишловчи аёлларнинг тенг ҳуқуқлилигини таъминлашга эришамиз.\nБиз жойларда бўлиб, хотин-қизлар ўз меҳнатларига розими, ишига муносиб ҳақ оляптими, деган саволларга жавоб изладик. Бу жараёнда ҳам айрим муаммоларга дуч келдик. Баъзи муассасаларда, хусусан, бюджет ташкилотларида, соғлиқни сақлаш ва таълим тизимида бир штат бирлигини икки, уч, ҳатто, тўртга бўлган ҳолда ходимларни ишга қабул қилиш ҳолатлари кузатилмоқда. Бунинг натижасида уларга тўланаётган иш ҳақи белгиланган энг кам иш ҳақидан ҳам озни ташкил этяпти.\nИшловчи аёллар ўзларига яратилган маиший шароитларни янада оширишни илтимос қилишаётир. Жумладан, МТМларга ишловчи аёлларнинг болаларини қабул қилишни 2 ёшдан бошлашни илтимос қилувчилар кўпаймоқда. Боиси, ёш оналарнинг аксарияти ишлашни, даромад қилишни хоҳлайди. Амалда кўпчилик ёш оналар 3 ёшдан кичик фарзандларини норасмий фаолият кўрсатаётган энагаларга топшириш ҳолатлари кузатилмоқда.\nБолалари бошланғич синфларда ўқийдиган ишловчи аёллар ҳам айрим муаммолардан холи эмас. Мисол учун, фарзандини қўшнисига ташлаб ёки уйда ёлғиз қулфлаб ишга чиққан онанинг аҳволини тасаввур қилинг. Хаёли боласида бўлган, кўнгли нотинч ходим ишини кўнгилдагидек бажара олармиди?! Балки, Халқ таълими вазирлиги томонидан ушбу йўналишда муайян чора-тадбирлар белгилангандир ҳам. Бироқ жойларда бошланғич синф ўқувчиларининг бўш вақтларини мазмунли ташкил қилиш борасида самарали ишлар олиб борилмаяпти.\nБиз тилга олган масалаларнинг тегишлича ечим топиши ишловчи аёлларнинг ўз меҳнатларига рози бўлишида, ижтимоий-иқтисодий ҳимоясини кучайтиришда, қолаверса, иш унумдорлигини оширишда муҳим аҳамият касб этади, деб ўйлайман. Бу борада яна бир карра ўйлаб кўрилса, хулоса чиқарилса, фойдадан холи бўлмасди.\nХоразм вилояти касаба уюшма ташкилотлари бирлашмаси хотин-қизлар билан ишлаш комиссияси раиси\nМЕҲНАТДА ҲАМ ҲАЁТДА ҲАМ ҲАМКОРМИЗ\nTop rated Sports Gambling Possibilities\nМАҲКУМА АЁЛЛАР НИМА ДЕЙДИ?